cyanic-selkie/wikianc huggingface dataset:
വെസിക്കോവാജിനൽ ഫിസ്റ്റുല
കാരണങ്ങൾ
യോനിയിലെ ഫിസ്റ്റുലകൾ പ്രത്യേകിച്ച് അക്രമാസക്തമായ ബലാത്സംഗ കേസുകളിൽ നിന്നും ഉണ്ടാകാം, പ്രത്യേകിച്ച് ഒന്നിലധികം ബലാത്സംഗികൾ കൂടാതെ/അല്ലെങ്കിൽ വിദേശ വസ്തുക്കൾ ഉൾപ്പെടുന്നവ. ഡെമോക്രാറ്റിക് റിപ്പബ്ലിക് ഓഫ് കോംഗോ പോലുള്ള രാജ്യങ്ങളിലെ ചില ആരോഗ്യ കേന്ദ്രങ്ങൾ യോനിയിലെ ഫിസ്റ്റുലകളുടെ ശസ്ത്രക്രിയ നന്നാക്കുന്നതിൽ വൈദഗ്ദ്ധ്യം നേടിയിട്ടുണ്ട്. ഹിസ്റ്റെരെക്ടമി, കാൻസർ ഓപ്പറേഷനുകൾ, റേഡിയേഷൻ തെറാപ്പി, കോൺ ബയോപ്സി എന്നിവയുമായും ഇത് ബന്ധപ്പെട്ടിരിക്കുന്നു.
പോളിമോർഫിസം (കമ്പ്യൂട്ടർ ശാസ്ത്രം)
പ്രോഗ്രാമിങ് ഭാഷകളിലും ടൈപ്പ് തിയറിയിലും പല ടൈപ്പുകൾക്ക് ഒരേ ഇന്റർഫേസ് നൽകാനുള്ള കഴിവിനെയാണ് പോളിമോർഫിസം എന്നു പറയുന്നത്. ഒരു ടൈപ്പിന്റെ ഓപ്പറേഷൻസ് മറ്റൊരു ടൈപ്പിലും ഉപയോഗിയ്ക്കാൻ പറ്റുമെങ്കിൽ അതിനെ പോളിമോർഫിക് ടൈപ്പ് എന്നു വിളിയ്ക്കുന്നു. പല തരത്തിലുള്ള പോളിമോർഫിസങ്ങൾ ഉണ്ട്:
ആഡ് ഹോക്ക് പോളിമോർഫിസം
ഒരേ ഫങ്ക്ഷൻ അതിലേയ്ക്ക് പാസ് ചെയ്യപ്പെടുന്ന ഡാറ്റയുടെ ടൈപ്പുകളനുസരിച്ച് ഫങ്ക്ഷൻ വ്യത്യസ്ത സ്വഭാവം ആർജിയ്ക്കും എന്നുള്ളതാണ് ആഡ് ഹോക്ക് പോളിമോർഫിസത്തിന്റെ പ്രത്യേകത. ഇതിനെ മിയ്ക്ക പ്രോഗ്രാമിങ് ഭാഷകളിലും ഫങ്ക്ഷൻ ഓവർലോഡിങ് (ഓപ്പറേറ്ററുകളുടെ സ്വഭാവമാണ് ഇത്തരത്തിൽ മാറ്റുന്നതെങ്കിൽ  ഓപ്പറേറ്റർ ഓവർലോഡിങ്) എന്നു വിളിയ്ക്കുന്നു. ഇതിനെ ആഡ് ഹോക്ക് പോളിമോർഫിസം എന്ന് ആദ്യമായി വിളിയ്ക്കുന്നത് ക്രിസ്റ്റഫർ സ്ട്രാച്ചി ആണ്. ഉദാഹരണത്തിന് താഴെ കൊടുത്തിരിയ്ക്കുന്ന പാസ്കൽ പ്രോഗ്രാമിൽ Add എന്ന ഫങ്ക്ഷൻ വ്യത്യസ്ത ടൈപ്പുകൾക്കനുസരിച് വ്യത്യസ്തമായി പ്രവർത്തിയ്ക്കുന്നുണ്ടെങ്കിലും അത് സി++'ലേതു പോലെ ഓവർലോഡഡ് ഫങ്ക്ഷൻ ആയല്ല കമ്പൈലർ കണക്കാക്കുന്നത്. പകരം രണ്ടും വ്യത്യസ്ത ഫങ്ക്ഷനുകൾ ആയാണ്: അതുപോലെ ഡയനാമിക്കലി ടൈപ്ഡ് (ഡാറ്റയുടെ ടൈപ്പുകൾ പ്രോഗ്രാം ഓടുന്ന സമയത്തുമാത്രം ഊഹിച്ചെടുക്കുന്ന / കണക്കു കൂട്ടി എടുക്കുന്ന രീതി) പ്രോഗ്രാമിങ് ഭാഷകളിൽ ഇത് ഇനിയും സങ്കീർണമാണ്. ഇവിടെ കമ്പൈലർ ഒരു ഫങ്ക്ഷനിലേയ്ക്ക് ഇന്പുട് ആയി വരുന്ന എല്ലാ ഡേറ്റയുടെയും ടൈപ്പുകൾ കാണുന്നില്ല. എന്നിട്ടും ഓവർലോഡിങ്'ന്റെ പ്രഭാവം പ്രോഗ്രാം ഓടുന്ന സമയത്തു കാണാം. ഈ കാരണങ്ങൾ കൊണ്ടാണ് ഇത്തരം പോളിമോർഫിസം പ്രോഗ്രാമിങ് ഭാഷയുടെ അടിസ്ഥാന സ്വഭാവം അല്ലാതിരിയ്ക്കുന്നത്.
അതുപോലെ ചില ഭാഷകളിൽ പ്രോഗ്രാമർ പ്രത്യേകിച്ച് ഒന്നും സൂചിപ്പിച്ചില്ലെങ്കിലും കമ്പൈലർ ഒരു ഫങ്ക്ഷനിലേയ്ക്ക് ഇടുന്ന ഡാറ്റയുടെ ടൈപ്പ് സ്വന്തമായി ഊഹിച്ചു മാറ്റാറുണ്ട്. ഇതിനെ ഇംപ്ലിസിറ്റ് ടൈപ്പ് കോൺവെർഷൻ എന്നാണ് വിളിയ്ക്കുന്നത്. ഇതും ഒരു തരം ആഡ് ഹോക്ക് പോളിമോർഫിസം ആണ്.
പാരാമെട്രിക് പോളിമോർഫിസം
മുകളിൽ പറഞ്ഞ ടൈപ്പ് മാറ്റങ്ങൾ നേടിയെടുക്കാൻ പൊതുവെ കമ്പൈലറുകൾ സ്വന്തമായി ചിലത് ഊഹിച്ചെടുക്കണം എന്നു കണ്ടല്ലോ. ഇത് പൊതുവെ അത്ര സുരക്ഷിതമല്ല. കാരണം പലപ്പോഴും പ്രോഗ്രാമർ അറിയാതെ തന്നെ വരുത്തുന്ന ചില തെറ്റുകൾ മൂലം അയാൾ ഉദ്ദേശിയ്ക്കുന്ന ഫങ്ക്ഷനുകൾ അല്ല വിളിയ്ക്കപ്പെടുക. എന്നാൽ ഇത്തരം തെറ്റായ സ്വഭാവങ്ങൾ കണ്ടെത്താൻ പ്രോഗ്രാം ഓടുന്നതു വരെ കാത്തിരിയ്ക്കണം. അതായത് ഇത്തരം തെറ്റുകൾ കണ്ടെത്താൻ കമ്പൈലറിന്റെ ഒരു സഹായവും കിട്ടില്ല എന്നർത്ഥം (ഏതാണ്ട് കമ്പൈലറിനെ പറ്റിച്ചാണല്ലോ പോളിമോർഫിസം നേടിയെടുക്കുന്നത് തന്നെ!). ഇത് കൂടുതൽ ടൈപ്പ്-സേഫ് ആയി നേടിയെടുക്കാൻ സഹായിയ്ക്കുന്ന വിദ്യയാണ് പാരാമെട്രിക് പോളിമോർഫിസം അഥവാ ജനറിക് പ്രോഗ്രാമിങ്. ഇവിടെ പൊതുവായി എഴുതപ്പെട്ട ഒരു ഫങ്ക്ഷനേ കാണൂ. ഇതിലേക്കുള്ള ഡാറ്റ ഒരു പൊതു ടൈപ്പ് ആയി പാസ്സ് ചെയ്യുന്നു. എന്നാൽ ഈ ടൈപ്പിനെ വേണ്ടവിധത്തിൽ ഭേദഗതി വരുത്തി നമുക്കാവശ്യമുള്ള പെരുമാറ്റം നേടിയെടുക്കാവുന്നതാണ്. ഇത്തരം മാറ്റങ്ങൾ കമ്പൈൽ ചെയ്യപ്പെടുന്ന വേളയിൽത്തന്നെ കമ്പൈലർ ഒത്തുനോക്കി ഉപയോഗിയ്ക്കുന്നതുകൊണ്ട് ഇതിന്റെ ടൈപ്പ് സുരക്ഷ വളരെ കൂടുതൽ ആണ്.
ലിസ്റ്റ് എന്നത് ഇതിന് ഒരുദാഹരണമാണ്. ലിസ്റ്റിൽ ഇടുന്ന ഡാറ്റാ പല തരത്തിൽ പെട്ടതാകാം. അതായത് ലിസ്റ്റിലേക്ക് ഇടുന്ന ഡാറ്റ പല തരത്തിൽ വിവരിയ്ക്കാൻ പറ്റുന്ന ഒരു ടൈപ്പ് ആയിരിയ്ക്കും. എന്നാൽ ലിസ്റ്റിനെ പ്രോഗ്രാം ചെയ്തിരിയ്ക്കുന്നത് ഒരേ തരത്തിലായിരിയ്ക്കും.(പല ടൈപ്പിന് പലതരം ഫങ്ക്ഷനുകൾ ഇല്ല എന്നർത്ഥം. ആഡ് ഹോക്ക് പോളിമോർഫിസം ആണെങ്കിൽ ഓരോ ടൈപ്പിനും ഓവർലോഡ് ചെയ്യപ്പെട്ട ഓരോ ഫങ്ക്ഷൻ കാണും.)
ഫങ്ക്ഷണൽ പ്രോഗ്രാമിങിൽ ഇത് വെറുതെ പോളിമോർഫിസം എന്ന പേരിൽ അറിയപ്പെടുന്നു. താഴെ കൊടുത്തിരിയ്ക്കുന്ന ഹാസ്‌ക്കൽ കോഡ് ഒരു ലിസ്റ്റിനെ പൊതുവായി പ്രോഗ്രാം ചെയ്തിരിയ്ക്കുന്നത് കാണിയ്ക്കുന്നു.: ഒബ്ജക്റ്റ് ഓറിയന്റഡ് പ്രോഗ്രാമിങ് ഭാഷകളിലും ഇത് വ്യാപകമായി കാണുന്നു. സി++'ൽ ഇത് ടെമ്പ്ലേറ്റ് (template) എന്നറിയപ്പെടുന്നു. സി#'ലും ജാവ'യിലും ജനറിക്സ് (generics) എന്നും: ഈ ആശയം വ്യാപകമായി ഉപയോഗിച്ച് ഡിസൈൻ ചെയ്യപ്പെട്ടിട്ടുള്ള ഒരു ലൈബ്രറിയാണ് സി++'ലെ സ്റ്റാൻഡേർഡ് ടെമ്പ്ലേറ്റ് ലൈബ്രറി.
സബ്ടൈപ്പിംഗ്
ചില പ്രോഗ്രാമിങ് ഭാഷകളിൽ ഒരു ടൈപ്പ് സ്വീകരിയ്ക്കപ്പെടുന്ന ഫങ്ക്ഷനുകളിൽ ആ ടൈപ്പിന്റെ സബ്-ടൈപ്പ് (ഡിറൈവ് ചെയ്യപ്പെട്ട മറ്റൊരു ടൈപ്പ്, ഉദാ : 'ബസ്' എന്ന ടൈപ്പ് സ്വീകരിയ്ക്കുന്ന ഫങ്ക്ഷനിൽ 'സ്കൂൾബസ്' എന്ന് കൊടുത്താൽ) കൊടുത്താലും അത് പഴയ പോലെ തന്നെ പ്രവർത്തിയ്ക്കും. അതായത്  എന്ന ടൈപ്പ് സ്വീകരിയ്ക്കുന്ന ഫങ്ക്ഷൻ   എന്ന   യുടെ സബ്-ടൈപ്പ് കൊടുത്താലും പഴയപോലെ തന്നെ പ്രവർത്തിയ്ക്കും. ഇവിടെ 'യെ  'ന്റെ സൂപ്പർ ടൈപ്പ് എന്നു വിളിയ്ക്കുന്നു. ഇങ്ങനെ ഒരു ഫങ്ക്ഷന്റെ ടൈപ്പ് മാറ്റാൻ സാധിയ്ക്കുമെങ്കിൽ ആ ഫങ്ക്ഷൻ ലിസ്‌കോവ് സബ്സ്റ്റിട്യൂഷൻ നിയമം (Liskov substitution principle) പാലിയ്ക്കുന്നു എന്നു പറയുന്നു. ഇത്തരത്തിൽ ടൈപ്പ് മാറ്റിയ വിവരം സാധാരണ പ്രോഗ്രാമുകൾ റൺടൈമിൽ ആണ് അറിയുക.
താഴെ കൊടുത്തിരിയ്ക്കുന്ന ഉദാഹരണത്തിൽ  എന്ന ഫങ്ക്ഷൻ ഒരു   ഒബ്ജെക്റ്റിനെയാണ് പ്രതീക്ഷിയ്ക്കുന്നത്. എന്നാൽ  എന്നീ ക്ലാസുകൾ   ക്ലാസ്സിന്റെ സബ്-ടൈപ്പുകൾ ആയതുകൊണ്ട്   ഫങ്ക്ഷനിലേയ്ക്ക്   എന്നീ ക്ലാസ്സുകളുടെ ഒബ്ജക്റ്റുകൾ പാസ് ചെയ്താലും അത് ഉദ്ദേശിച്ച പോലെ പ്രവർത്തിയ്ക്കും: ഒബ്ജക്റ്റ് ഓറിയന്റഡ് പ്രോഗ്രാമിങ് ഭാഷകളിൽ ഇത് സാധാരണ ഇൻഹെറിറ്റൻസ് എന്ന ആശയം വഴിയാണ് സാധിയ്ക്കുന്നത്.
സ്റ്റാറ്റിക് ആൻഡ് ഡൈനാമിക് പോളിമോർഫിസം
മുകളിലെ വിവരണങ്ങളിൽ ചില പോളിമോർഫിസം വിദ്യകൾ കമ്പൈൽ സമയത്തും ചിലവ റൺ ടൈമിലും ആണ് പ്രവർത്തിയ്ക്കുന്നത് എന്ന് കണ്ടല്ലോ. കമ്പൈൽ സമയത്തു പ്രവർത്തിയ്ക്കുന്ന പോളിമോർഫിസത്തെ സ്റ്റാറ്റിക് പോളിമോർഫിസം എന്നും റൺടൈമിൽ പ്രവർത്തിയ്ക്കുന്ന പോളിമോർഫിസത്തെ ഡൈനാമിക് പോളിമോർഫിസം എന്നും വിളിയ്ക്കുന്നു. കമ്പൈൽ സമയത്തു തന്നെ എല്ലാം തീർപ്പാക്കുന്നതിനാൽ സ്റ്റാറ്റിക് പോളിമോർഫിസം താരതമ്യേന വേഗത്തിൽ പ്രവർത്തിയ്ക്കുന്നു. അത് കൂടാതെ, കോഡ് തന്നെ വായിച്ചു നോക്കി തെറ്റുകൾ കണ്ടെത്തുന്ന പ്രോഗ്രാമുകൾ ( സ്റ്റാറ്റിക് പ്രോഗ്രാം അനാലിസിസ്, static code analysis) ഉപയോഗിച്ച് (കമ്പൈലർ സഹായം വേറെ) ഇതിലെ തെറ്റുകൾ തിരുത്താൻ താരതമ്യേന എളുപ്പമാണ്. അത് കൂടാതെ കമ്പൈലറുകൾക്കു ഉണ്ടാക്കുന്ന മെഷീൻ കോഡിൽ ആവശ്യത്തിന് വേഗക്കൂടുതൽ വിദ്യകളും ( പ്രോഗ്രാം അഭീഷ്ടീകരണം, code optimization) കൊണ്ടുവരാൻ സഹായിയ്ക്കും. എന്നാൽ ഡൈനാമിക് പോളിമോർഫിസം ഉപയോഗിച്ച് കൂടുതൽ സങ്കീർണമായ ആവശ്യങ്ങൾ നേടിയെടുക്കാം.
പുറംകണ്ണികൾ
വർഗ്ഗം:പ്രോഗ്രാമിങ് ഭാഷകൾ വർഗ്ഗം:കമ്പ്യൂട്ടർ പ്രോഗ്രാമിങ്ങ് വർഗ്ഗം:സോഫ്റ്റ്‌വെയർ സാങ്കേതികവിദ്യ
മുറികൂട്ടിപ്പച്ച
ഹേമകണ്ഠി, എലുമ്പൊട്ടി എന്നെല്ലാമറിയപ്പെടുന്ന മുറികൂട്ടിപ്പച്ച 50 സെന്റിമീറ്റർ വരെ വലിപ്പം വയ്ക്കുന്ന ഒരു ചെറിയ കുറ്റിച്ചെടിയാണ്. . വരണ്ട ഇലപൊഴിയന്നറ്റും വരണ്ട നിത്യഹരിതവനങ്ങളിലും കാണുന്നു. ഇന്ത്യയിലെയും ആഫ്രിക്കയിലെയും മധ്യരേഖാപ്രദേശങ്ങളിൽ കണ്ടുവരുന്നു. ദാഹമകറ്റാൻ കഴിവുള്ള കിഴങ്ങ് ഭക്ഷ്യയോഗ്യമാണ്. മുറികൂട്ടിപ്പച്ച ഒരു ഔഷധസസ്യം കൂടിയാണ്. ധാന്യങ്ങളുടെ വിളവെടുപ്പുകാലത്ത് മുറികൂട്ടിയുടെയും തുമ്പയുടെയും ഇലകളും ഉപ്പും കൂടി വയലിൽ വച്ചാൽ വിളവ് വർദ്ധിക്കുമെന്നൊരു നാട്ടുവിശ്വാസമുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ വർഗ്ഗം:അക്കാന്തേസീ
സിംടോഖ സോങ്ങിലെ രണ്ടാമത്തെ യുദ്ധം
1634-ൽ ഷബ്ദ്രുങ്ങിനെ പിന്തുണച്ചിരുന്നവരും ഗവാങ് നംഗ്യാലും ഒരു വശത്തും ടിബറ്റൻ സാങ്പ രാജവംശവും പല ഭൂട്ടാനി ലാമമാരും മറുവശത്തുമായും നടന്ന യുദ്ധമാണ് സിംടോഖ സോങ്ങിലെ രണ്ടാമത്തെ യുദ്ധം, ഭൂട്ടാനിലെ രണ്ടാം ടിബറ്റൻ അധിനിവേശം എന്നീ പേരുകളിൽ അറിയപ്പെടുന്നത്. ഷബ്ദ്രുങ്ങിന്റെ ഭരണകേന്ദ്രമായ സിംടോഖ സോങ് മറുപക്ഷത്തിന്റെ കയ്യിലെത്തിയെങ്കിലും യുദ്ധത്തിനിടെ കോട്ടയിലെ വെടിക്കോപ്പുകൾക്ക് തീപിടിക്കുകയും ഇതിൽ ടിബറ്റൻ സൈന്യവും സോങ്ങും പൂർണ്ണമായി നശിക്കുകയും ചെയ്തു. ഈ അവസരം മുതലെടുത്ത് ഷബ്ദ്രുങ്ങിനെ പിന്തുണയ്ക്കുന്നവർ ടിബറ്റൻ സൈന്യത്തെ ഈ പ്രദേശത്തുനിന്ന് തുരത്തിയോടിച്ചു. ഗവാങ് നാംഗ്യാലിന്റെ തന്ത്രപരമായ വിജയമായിരുന്നു ഇത്. ഇതോടെ ഭൂട്ടാനിൽ ഇദ്ദേഹത്തിന്റെ ഭരണത്തിൻ കീഴിൽ രാഷ്ട്രീയ ഐക്യം നിലവിൽ വന്നു.
പശ്ചാത്തലം
റാലുഗ് സന്യാസാശ്രമത്തിന്റെ 18-ആം നേതാവിന്റെ സ്ഥാനം അവകാശപ്പെട്ട് ഗവാങ് നാംഗ്യാൽ, ഗ്യാൽവാങ് പാാഗ്സെം വാങ്പോ എന്നിങ്ങനെ രണ്ടുപേർ രംഗത്തുണ്ടായിരുന്നു. ദ്രൂക്പ വിഭാഗത്തിൽ ഇവർക്ക് രണ്ടുപേർക്കും പിന്തുണക്കാരുണ്ടായിരുന്നു. വാങ്പോയ്ക്ക് ഇവിടം ഭരിച്ചിരുന്ന സാങ്പ രാജവംശത്തിന്റെ പിന്തുണയുമുണ്ടായിരുന്നു. ഗവാങ് നാംഗ്യാലിന് 1616/17 കാലത്ത് നാടുവിടേണ്ടിവന്നു. ഗാസയിലെ ലാമയുടെ ക്ഷണത്തെത്തുടർന്ന് ഇദ്ദേഹവും സഹായികളും ഇവിടെ താമസമായി. ഈ പ്രദേശം പിന്നീട് പടിഞ്ഞാറൻ ഭൂട്ടാനിലുൾപ്പെട്ടു. ഗവാങ് നാംഗ്യാൽ നാട്ടുകാരുടെ പിന്തുണ ശേഖരിക്കുന്നതിനൊപ്പം ടിബറ്റൻ ശക്തികേന്ദ്രങ്ങൾക്ക് വെല്ലുവിളി ഉയർത്തിക്കൊണ്ടിരുന്നു. ഇദ്ദേഹത്തിന്റെ പിന്തുണ വർദ്ധിച്ചതോടെ ഷബ്ദ്രുങ് റിമ്പോച്ചെ (ഏത് രത്നത്തിന്റെ കാൽക്കലാണോ വണങ്ങുന്നത്, അത്) എന്ന പേരിൽ ഇദ്ദേഹം അറിയപ്പെടാൻ ആരംഭിച്ചു.
ഷബ്ദ്രുങ് ഭൂട്ടാന്റെ ആത്മീയനേതാവും ഭരണകർത്താവുമാകാനുള്ള താല്പര്യം പ്രകടിപ്പിച്ചു. ഡ്രൂക്പ കാഗ്യു, സാക്യ, ന്യിങ്മ വിഭാഗങ്ങളും പല പ്രഭുക്കന്മാരും ഇത് അംഗീകരിച്ചുവെങ്കിലും മറ്റുപല ലാമമാരും ഇതിനോട് എതിർപ്പുള്ളവരായിരുന്നു. പടിഞ്ഞാറൻ താഴ്വരകളിൽ ഇദ്ദേഹം അധികാരമുറപ്പിക്കുന്നതോടൊപ്പം 1629-ഓടെ ഇദ്ദേഹം ഒരു സോങ് നിർമ്മിക്കുവാനും ആരംഭിച്ചു. നിർമ്മാണം നടക്കുന്നതിനിടെ അഞ്ച് ലാമമാരെ പിന്തുണയ്ക്കുന്നവർ കോട്ട ആക്രമിച്ചു. ഇതെത്തുടർന്നുണ്ടായ യുദ്ധത്തിൽ ഗവാങ് നംഗ്യാലിന്റെ സൈന്യത്തിന് നിർണ്ണായക വിജയം ലഭിച്ചു. 1631-ൽ സോങ്ങിന്റെ നിർമ്മാണം പൂർത്തിയായി. ഷബ്ദ്രുങ്ങിനെ പുറത്താക്കാനുള്ള തങ്ങളുടെ ശ്രമം പരാജയപ്പെട്ടതിനെത്തുടർന്ന് ലാമമാർ സാങ്പ ഭരണാധികാരിയായിരുന്ന കർമ തെങ്ക്യോങിന്റെ സഹായം അഭ്യർത്ഥിച്ചു. ഗവാങ് നംഗ്യാലുമായുള്ള ചർച്ചകൾ പരാജയപ്പെട്ടതിനെത്തുടർന്ന് 1634-ൽ ടിബറ്റ് രണ്ടാമത് ആക്രമണം നടത്തി. ടിബറ്റൻ നേതൃത്ത്വത്തിന് സമാധാനശ്രമങ്ങളിൽ താല്പര്യമില്ലായിരുന്നു എന്ന വാദം ഇതോടെ ഭൂട്ടാൻ മുന്നോട്ടുവച്ചു. ഭൂട്ടാനിലുണ്ടായിരുന്ന വിശുദ്ധവസ്തുക്കൾ പിടിച്ചെടുക്കുക എന്നതായിരുന്നു ആക്രമണത്തിന്റെ ഒരു ലക്ഷ്യം എന്ന് കരുതപ്പെടുന്നു. 1619-ലെ ആക്രമണത്തേക്കാൾ വളരെ വിപുലമായിരുന്നു ഇത്.
യുദ്ധം
ടെൻസിൻ ഡ്രൂക്ഗ്യാലിനെ ചുമതലയേൽപ്പിച്ച് ഗവാങ് നാംഗ്യാൽ ഖോതഗ്ഘയിലെ ജറോഗാങിലേയ്ക്ക് പിൻവാങ്ങി. തോൽക്കുന്ന പക്ഷം ഇന്ത്യയിലേയ്ക്ക് രക്ഷപെടാനായിരുന്നു ഇദ്ദേഹത്തിന്റെ ലക്ഷ്യം. ടിബറ്റൻ സൈന്യം സിംടോഖ സോങ് ആക്രമിക്കുകയും മെച്ചപ്പെട്ട ആയുധങ്ങളുടെ സഹായത്തോടെ കോട്ട പിടിച്ചെടുക്കുകയും ചെയ്തു. ടിബറ്റൻ സൈന്യം കോട്ട കൊള്ളയടിക്കുന്നതിനിടെ വെടിമരുന്ന് ശേഖരത്തിന് തീ പിടിച്ചു. സിംടോഖ സോങ് പൊട്ടിത്തെറിക്കുകയും അവിടെയുണ്ടായിരുന്ന മിക്ക ടിബറ്റൻ സൈനികരും മരിക്കുകയും ചെയ്തു. ഈ അവസരം മുതലെടുത്ത് ഷബ്ദ്രുങ്ങിന്റെ സൈന്യം ബാക്കിയുണ്ടായിരുന്ന ടിബറ്റൻ സേനയെ തുരത്തി. 1639 വരെ ടിബറ്റൻ സൈന്യവും ലാമമാരുടെ സൈന്യവും ഷബ്ദ്രുങ്ങുമായി ചെറിയ ഏറ്റുമുട്ടലുകളിൽ ഏർപ്പെട്ടിരിക്കാം എന്ന വാദമുണ്ട്. ഗാസ താഴ്‌വരയിൽ നിന്ന് ബാരവ സന്യാസിമാരെ ഗവാങ് നാംഗ്യാൽ തുരത്തി.
അനന്തരഫലങ്ങൾ
തന്റെ ഭരണ കേന്ദ്രമായി ഗവാങ് നാംഗ്യാൽ നിർമിച്ച കോട്ട തകരുകയും ടിബറ്റിൽ നിന്നും ലാമമാരിൽ നിന്നും ഇദ്ദേഹത്തിന്റെ ഭരണത്തിനുള്ള ഭീഷണി തുടരുകയും ചെയ്യുന്ന സാഹചര്യമായിരുന്നു യുദ്ധാനന്തരം ഉണ്ടായത്. പുനഖ സോങ്ങിന്റെ നിർമ്മാണം 1637-ൽ ആരംഭിച്ചു. നിർമ്മാണം പൂർത്തിയായതിനെത്തുടർന്ന് 1955 വരെ ഇത് ഭൂട്ടാന്റെ ഭരണകേന്ദ്രമായി തുടർന്നു. Sസിംടോഖ സോങ് 1671-ൽ മാത്രമാണ് പുനർനിർമിച്ചത്. ഭൂട്ടാന്റെ ഏകീകരണം നടക്കുന്നതിനിടെ 1639-ൽ ടിബറ്റ് ഒന്നുകൂടി ഭൂട്ടാൻ ആക്രമിക്കുകയുണ്ടായി. പക്ഷേ പെട്ടെന്നുതന്നെ യുദ്ധം തീരുമാനമാകാത്ത നിലയിലെത്തി. കർമ ടെൻക്യോങ് യുദ്ധം അവസാനിപ്പിക്കുവാനുള്ള ചർച്ചകൾ ആരംഭിച്ചു. ടിബറ്റ് ഷബ്ദ്രുങ് റിമ്പോച്ചെ ഗവാങ് നാംഗ്യാലിനെ പടിഞ്ഞാറൻ ഭൂട്ടാൻ ഭരണാധികാരിയായി അംഗീകരിച്ചു. തന്റെ മരണം വരെയുള്ള ഭരണകാലം ഷബ്ദ്രുങ് തന്നോട് യുദ്ധം ചെയ്ത ലാമമാരുടെ വിഭാഗങ്ങളെ അമർച്ച ചെയ്യുവാനും കിഴക്കൻ ഭൂട്ടാൻ പിടിച്ചെടുത്ത് രാജ്യത്തോട് ചേർക്കുവാനുമാണ് വിനിയോഗിച്ചത്.
ഗ്രന്ഥസൂചിക
വർഗ്ഗം:തിബെത്തിന്റെ ചരിത്രം വർഗ്ഗം:ഭൂട്ടാൻ
ആരന്മുല പ്രക്ഷോഭം
ആറന്മുള പ്രക്ഷോഭം
ഭൂ പ്രകൃതി പരമായി വളരെ അധികം പരിസ്ഥിതിലോലമായ കേരളത്തിൽ 2015 മുതൽ ആരംഭിച്ചു വിജയം നേടിയ സമരമാണ് ആറന്മുള വിമാനത്താവളത്തിനെതിരെ നടന്നത്. സ്വർഗീയ ജസ്റ്റിസ് വീ ആർ കൃഷ്‍ണയ്യർ ,സുഗതകുമാരി ടീച്ചർ ,കുമ്മനം രാജശേഖരൻ എന്നിവർ നേതൃത്വം നൽകിയ സമരം കക്ഷി രാഷ്ട്രീയ ഭേദമില്ലാതെ എല്ലാവരുടെയും സമരമായി.കെ ജി എസ് ഗ്രൂപ്പ് പണം നൽകി നടത്തിയ ഗൂഢാലോചന ബര്കണകാശിയായ കോൺഗ്രസിനെ പ്രതിക്കൂട്ടിലാക്കി.
ആറന്മുളയുടെ പ്രാധാന്യം എന്താണ്.
കേരളത്തിൽ അപ്പൂർവ്വമായ പരിസ്ഥിതി സന്തുലനം നിലനിൽക്കുന്ന പാടശേഖരവും, പമ്പ നദി തടവും ചേരുന്ന പ്രദേശം. ലോക പൈതൃക പട്ടികയിൽ സ്ഥാനം പിടിച്ച ഗ്രാമം .ആറന്മുള കണ്ണാടി, ആറന്മുള ക്ഷേത്രവുമായി ബന്ധപ്പെട്ട ആറന്മുള വള്ളംകളി,വ്യത്യസ്തമായ പരമ്പരാഗത തൊഴിൽ മേഖലകൾ.ദേശാടനപക്ഷികളുടെ വാസസ്ഥാനം,നിരവധി ഇനം ആയുർവേദ മാറുന്നതിനുള്ള ചെടികളും സത്യങ്ങളും വളരുന്ന ഗ്രാമീണ നടപ്പാതകൾ.(http://aranmulaheritage.blogspot.in/)
റോയൽ കോളേജ് ഓഫ് ഫിസിഷ്യൻസ് ഓഫ് എഡിൻ‌ബർഗ്
ലഘുചിത്രം| സ്കോട്ട്ലൻഡിലെ എഡിൻബർഗിലെ 9 ക്വീൻ സ്ട്രീറ്റിലെ എഡിൻബർഗിലെ റോയൽ കോളേജ് ഓഫ് ഫിസിഷ്യന്റെ മുൻഭാഗം സ്കോട്ട്ലൻഡിലെ ഒരു മെഡിക്കൽ റോയൽ കോളേജാണ് റോയൽ കോളേജ് ഓഫ് ഫിസിഷ്യൻസ് ഓഫ് എഡിൻ‌ബർഗ് (ആർ‌സി‌പി‌ഇ). യുണൈറ്റഡ് കിംഗ്ഡത്തിലെ ഫിസിഷ്യൻമാർക്കായി പ്രത്യേക പരിശീലന മാനദണ്ഡങ്ങൾ നിശ്ചയിക്കുന്ന മൂന്ന് ഓർഗനൈസേഷനുകളിൽ ഒന്നാണിത്. 1681 ൽ റോയൽ ചാർട്ടർ ഇത് സ്ഥാപിച്ചു. ലോകമെമ്പാടും 12,000 ഫെലോകളും അംഗങ്ങളുമുണ്ടെന്ന് കോളേജ് അവകാശപ്പെടുന്നു.
ചരിത്രം
1681 ൽ അനുവദിച്ച ഒരു രാജകീയ ചാർട്ടറാണ് ആർ‌സി‌പി‌ഇ രൂപീകരിച്ചത്, ചർച്ചകളിൽ പ്രധാന പങ്കുവഹിക്കുന്നതായി സർ റോബർട്ട് സിബാൾഡ് അംഗീകരിച്ചു. ഇതിന് മുമ്പുള്ള മൂന്ന് ആപ്ലിക്കേഷനുകൾ പരാജയപ്പെട്ടു. 21 ഒറിജിനൽ ഫെലോകളുണ്ടായിരുന്നു, അതിൽ പതിനൊന്ന് പേർ ലീഡൻ സർവകലാശാലയിലെ ബിരുദധാരികളോ വിദ്യാർത്ഥികളോ ആയിരുന്നു. 1858 ലെ യൂണിവേഴ്സിറ്റീസ് (സ്കോട്ട്ലൻഡ്) ആക്റ്റിന്റെ ഫലമായി കോളേജിന്റെ ചാർട്ടറിൽ നിന്ന് നിരവധി ഇനങ്ങൾ കാലഹരണപ്പെട്ടു, 1861 ഒക്ടോബർ 31 ന് അവർ കൂടുതൽ ചാർട്ടർ നേടി. 1920 ൽ കോളേജ് മാറ്റങ്ങൾ വരുത്തി, പുരുഷന്മാരെപ്പോലെ തന്നെ സ്ത്രീകളെ പ്രവേശിപ്പിക്കാൻ അനുവദിച്ചു. ചാർട്ടർ 2005 മെയ് 7 ന് ഭേദഗതി ചെയ്തു.
എഡിൻ‌ബർഗ് ഫാർമക്കോപ്പിയ
1699-ൽ കോളേജ് ആദ്യം ക്രമപ്പെടുത്തിയ Pharmacopoea Colegi Regii Medicorum Edimburgensium ഒരു മെഡിക്കൽ ഗൈഡ് പ്രസിദ്ധീകരിച്ചു;
കെട്ടിടങ്ങൾ
1704-ൽ കോളേജ് പഴയ പട്ടണത്തിലെ കൗഗേറ്റിലെ ഫഫൗണ്ടൻ ക്ലോസിൽ ഒരു വീടും മൈതാനവും സ്വന്തമാക്കി.
സിബാൾഡ് ലൈബ്രറി
ലഘുചിത്രം| ആർ‌സി‌പി‌ഇ കെട്ടിടത്തിലെ പുതിയ ലൈബ്രറി ലഘുചിത്രം| പുതിയ ലൈബ്രറിയിൽ ഫിംഗാസ്ക് ഫോളികൾ
പ്രസിദ്ധീകരണങ്ങൾ
ലഘുചിത്രം| എഡിൻ‌ബർഗിലെ റോയൽ കോളേജ് ഓഫ് ഫിസിഷ്യൻ‌സിന്റെ ചരിത്ര രേഖാചിത്രങ്ങളും നിയമങ്ങളും മുതൽ കോളേജിന്റെ സ്ഥാപനം മുതൽ 1891 വരെ
അംഗത്വം
എം‌ആർ‌സി‌പി (യുകെ) അല്ലെങ്കിൽ എം‌ആർ‌സി‌പി‌സി പരീക്ഷകൾ വിജയകരമായി പൂർത്തിയാക്കിയതിന് ശേഷം ഡോക്ടർമാർക്ക് കോളേജിൽ അംഗങ്ങളാകാൻ അർഹതയുണ്ട്.
പുറാത്തേക്കുള്ള കണ്ണികൾ
വർഗ്ഗം:Coordinates not on Wikidata
മഹകം നദി
ഇന്തോനേഷ്യയിലെ കലിമന്താനിൽ ബോർണിയോയിലെ മലനിരകളിലെ ലോങ് അപാരി ജില്ലയിൽ നിന്ന് 980 കിലോമീറ്റർ മക്കസ്സാർ കടലിടുക്കിലൂടെയൊഴുകുന്ന ഒരു നദിയാണ് മഹകം നദി.
കിഴക്കൻ കലിമന്താൻ‌ പ്രവിശ്യാ തലസ്ഥാനമായ സമരിൻഡ, നദീതീരത്ത് നിന്ന് 48 കിലോമീറ്റർ (30 മൈൽ) ദൂരത്തിൽ നദിക്കരയിൽ സ്ഥിതി ചെയ്യുന്നു.
അവലംബം
വർഗ്ഗം:കിഴക്കൻ കലിമന്തനിലെ നദികൾ
നാൻസി ഒലിവിയേരി
നാൻസി ഫേൺ ഒലിവിയേരി (ജനനം 1954) ഒരു പ്രമുഖ ടൊറന്റോ ഹെമറ്റോളജിസ്റ്റും ഹീമോഗ്ലോബിനോപ്പതി ചികിത്സയിൽ താൽപ്പര്യമുള്ള ഗവേഷകയുമാണ്. ഡിഫെറിപ്രോൺ എന്ന മരുന്നിനെക്കുറിച്ച് രോഗികളായ കുട്ടികൾക്കായുള്ള ആശുപത്രിയുമായും ഫാർമസ്യൂട്ടിക്കൽ കമ്പനിയായ അപ്പോടെക്സുമായും നടത്തിയ നീണ്ട പോരാട്ടത്തിലൂടെയാണ് അവർ കൂടുതൽ അറിയപ്പെടുന്നത്.
ആദ്യകാലജീവിതം
ഒന്റാറിയോയിലെ ഹാമിൽട്ടണിൽ, ഡോക്ടർ ഫെർണാണ്ടോ ഒലിവിയേരി, വിക്ടോറിയ ഒലിവിയേരി എന്നിവരുടെ മകളായി ഒലിവിയേരി ജനിച്ചു. അവളുടെ പിതാമഹൻ 1909 ൽ ഇറ്റലിയിൽ നിന്ന് ഹാമിൽട്ടണിലേക്ക് കുടിയേറി. ഒലിവിയേരി ടൊറന്റോ സർവകലാശാലയിൽ നിന്ന് സയൻസ് ബിരുദവും 1978 ൽ മക്മാസ്റ്റർ സർവകലാശാലയിൽ നിന്ന് എംഡിയും നേടി. മക്മാസ്റ്റർ, ടൊറന്റോ യൂണിവേഴ്സിറ്റി, ഹാർവാർഡ് യൂണിവേഴ്സിറ്റി എന്നിവിടങ്ങളിൽ ഇന്റേണൽ മെഡിസിൻ, ഹെമറ്റോളജി എന്നിവയിൽ പരിശീലനം നേടിയിട്ടുണ്ട്.
ഡിഫെറിപ്രോൺ വിവാദം
1989 മുതൽ, തലസീമിയ എന്ന രക്തരോഗമുള്ളവരെ ചികിത്സിക്കുന്നതിൽ ഡിഫെറിപ്രോൺ എന്ന മരുന്നിന്റെ ഉപയോഗം വിലയിരുത്തുന്ന ഒരു ഗ്രൂപ്പിന്റെ ഭാഗമായിരുന്നു ഒലിവിയേരി. 1985 മുതൽ, ഈ സൃഷ്ടിയിൽ Apotex ഭാഗികമായി ധനസഹായം നൽകുന്ന ഒരു ക്ലിനിക്കൽ ട്രയൽ ഉൾപ്പെടുന്നു. വിചാരണയ്ക്കിടെ, ചില രോഗികൾക്ക് മരുന്ന് ഫലപ്രദമല്ലെന്ന് ചൂണ്ടിക്കാണിക്കുന്ന തെളിവുകളെക്കുറിച്ച് ഒലിവിയേരി ആശങ്കാകുലയായി. പഠനം നിരീക്ഷിച്ചിരുന്ന റിസർച്ച് എത്തിക്‌സ് ബോർഡിനെയും മയക്കുമരുന്ന് നിർമ്മാതാക്കളായ അപ്പോടെക്‌സിനെയും ഒലിവിയേരി അറിയിച്ചു. പങ്കെടുക്കുന്നവരെ അവളുടെ ആശങ്കകളെക്കുറിച്ച് അറിയിക്കാൻ ഗവേഷണ എത്തിക്‌സ് ബോർഡ് ഒലിവിയേരിയോട് നിർദ്ദേശിച്ചു. മരുന്ന് പരീക്ഷണത്തിന്റെ ഭാഗമായി ഒലിവിയേരി ഒരു രഹസ്യസ്വഭാവ ഉടമ്പടിയിൽ ഒപ്പുവെച്ചിട്ടുണ്ടെന്നും അപ്പോടെക്‌സ് തർക്കിച്ചതിന്റെ സാധുത സംബന്ധിച്ച അവളുടെ ആശങ്കകളെക്കുറിച്ച് പങ്കാളികളെ അറിയിക്കുന്നത് ആ രഹസ്യസ്വഭാവ ഉടമ്പടി ലംഘിക്കുമെന്നും അപ്പോട്ടെക്‌സ് പ്രതികരിച്ചു. 1996-ൽ, രോഗികളോട് തന്റെ നിഗമനങ്ങൾ വെളിപ്പെടുത്തിയാൽ അവൾക്കെതിരെ നിയമപരമായ പരിഹാരങ്ങൾ ശക്തമായി പിന്തുടരുമെന്ന് അപ്പോടെക്സ് ഭീഷണിപ്പെടുത്തി. ഒലിവിയേരി തന്റെ ആശങ്കകൾ രോഗികളോട് വെളിപ്പെടുത്തുകയും അപ്പോട്ടെക്സ് അവൾ പങ്കെടുത്ത പഠനത്തിന്റെ ഭാഗം അവസാനിപ്പിക്കുകയും ചെയ്തു. 1998-ൽ ന്യൂ ഇംഗ്ലണ്ട് ജേണൽ ഓഫ് മെഡിസിൻ ഒലിവിയേരിയുടെയും മറ്റ് ഏഴ് എഴുത്തുകാരുടെയും ഒരു പ്രബന്ധം പ്രസിദ്ധീകരിച്ചു, കൂടുതൽ പഠന ഫലങ്ങൾ സൂചിപ്പിക്കുന്നത് ഡിഫെറിപ്രോൺ പുരോഗമനപരമായ ഹെപ്പാറ്റിക് ഫൈബ്രോസിസിലേക്ക് നയിച്ചു എന്നാണ്.
അപ്പോട്ടെക്സ് നടത്തിയ ക്ലിനിക്കൽ ട്രയലുകളിൽ നിന്നുള്ള ഡാറ്റയുടെ അടിസ്ഥാനത്തിൽ വിവാദത്തിന് കാരണമായഒലിവിയേരിയുടെ ശാസ്ത്രീയ കണ്ടെത്തലുകൾ വെല്ലുവിളിക്കപ്പെട്ടിരിക്കുന്നു.
50-ലധികം രാജ്യങ്ങളിൽ ഉപയോഗിക്കുന്നതിന് Deferiprone അംഗീകരിച്ചിട്ടുണ്ട്, എന്നാൽ കാനഡയിൽ ഇല്ല. എഫ്ഡിഎയുടെ ത്വരിതപ്പെടുത്തിയ അംഗീകാര പരിപാടിക്ക് കീഴിൽ 2011-ൽ യുഎസിൽ ഇതിന് അംഗീകാരം ലഭിച്ചു.
കനേഡിയൻ അസോസിയേഷൻ ഓഫ് യൂണിവേഴ്‌സിറ്റി ടീച്ചേഴ്‌സ് (CAUT) നിയോഗിച്ച അന്വേഷണത്തിൽ, ഒലിവിയേരിയുടെ വിമർശകരിൽ ഒരാളായ ഗിഡിയൻ കോറൻ, മാധ്യമങ്ങൾക്കും സഹപ്രവർത്തകർക്കും ഒലിവിയേരിയെ കുറിച്ച് അജ്ഞാതമായി കത്തുകൾ അയച്ചതായി വെളിപ്പെടുത്തി. കോറൻ ആദ്യം ഉത്തരവാദിത്തം നിഷേധിച്ചു, പക്ഷേ ഗണ്യമായ ഡിഎൻഎ തെളിവുകൾ അദ്ദേഹത്തെ കത്തുകളുമായി ബന്ധിപ്പിച്ചു, അദ്ദേഹത്തെ ശാസിച്ചു.
ഒലിവിയേരി കൂടുതൽ അക്കാദമിക് സ്വാതന്ത്ര്യത്തിനു വേണ്ടി വാദിക്കുകയും ഫാർമസ്യൂട്ടിക്കൽ കമ്പനികളുടെ ഗവേഷണത്തിന്റെ നിയന്ത്രണം കുറയ്ക്കണമെന്ന് ആവശ്യപ്പെടുകയും ചെയ്തു. ഈ സാഹചര്യം വ്യാപകമായി പ്രചരിപ്പിക്കുകയും കനേഡിയൻ അസോസിയേഷൻ ഓഫ് യൂണിവേഴ്സിറ്റി ടീച്ചേഴ്സ് അന്വേഷിക്കുകയും ചെയ്തു. "രോഗിയുടെ സുരക്ഷയും ഗവേഷണ സമഗ്രതയും സ്ഥാപനപരവും വാണിജ്യപരവുമായ താൽപ്പര്യങ്ങൾക്കുമുമ്പിൽ വരുമെന്ന അക്ഷീണ ദൃഢനിശ്ചയത്തിനും കഠിനമായ പ്രത്യാഘാതങ്ങളെ അഭിമുഖീകരിച്ച് ഈ തത്ത്വങ്ങളെ പ്രതിരോധിക്കുന്നതിലെ ധൈര്യത്തിനും" ശാസ്ത്രീയ സ്വാതന്ത്ര്യത്തിനും ഉത്തരവാദിത്തത്തിനുമുള്ള 2009-ലെ AAAS അവാർഡ് ഒലിവിയേരിക്ക് ലഭിച്ചു.
ബാഹ്യ ലിങ്കുകൾ
വർഗ്ഗം:1954-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
പാൽവങ്കർ ബാലു
ഇന്ത്യൻ സ്പിൻ ബൗളിങ്ങിന്റെ പിതാവായി അറിയപ്പെടുന്ന വ്യക്തിയാണ്‌ ബാബാജി പാൽവങ്കർ ബാലു' (19 March 1876 – 4 July 1955). ഇന്ത്യൻ ക്രിക്കറ്റിൽ ഒരു മൽസരം പോലും ഇദ്ദേഹം കളിച്ചിട്ടില്ല. ഇടങ്കൈയൻ ബൗളറായ ഇദ്ദേഹത്തിനു മികച്ച കൃത്യതയും പന്ത് ഇരു വശത്തേക്കും തിരിക്കാനും നല്ല കഴിവുണ്ടായിരുന്നു. പിൻനിരയിൽ സമാന്യം നന്നായി ബാറ്റ് ചെയ്യാനും ഇദ്ദേഹത്തിനു കഴിഞ്ഞിരുന്നു. ദളിതന്മാരിൽ ഇന്ത്യൻ കായിക രംഗത്ത് ആദ്യകാലങ്ങളിൽ പ്രഭാവം ചെലുത്തിയ വ്യക്തികളിൽ ഒരാളായിരുന്നു ഇദ്ദേഹം. ഇദ്ദേഹത്തിനു ദളിതനായിരുന്നതിനാൽ ക്രിക്കറ്റ് ക്യാപ്റ്റനാകാൻ കഴിഞ്ഞിരുന്നില്ല. കുറച്ച് വർഷങ്ങൾക്ക് ശേഷം അദ്ദേഹത്തിന്റെ സഹോദരൻ പാൽവങ്കർ വിത്തൽ ഹിന്ദു ടീമിന്റെ ക്യാപ്ടനായത് ഇന്ത്യയിലെ സമൂഹത്തിലെ മാറ്റങ്ങളുടെ പ്രതിഫലനം കൂടിയാണ്‌.
അവലംബം
വർഗ്ഗം:ക്രിക്കറ്റ് കളിക്കാർ വർഗ്ഗം:ഇന്ത്യൻ ക്രിക്കറ്റ് വർഗ്ഗം:മാർച്ച് 19-ന് ജനിച്ചവർ വർഗ്ഗം:1876-ൽ ജനിച്ചവർ വർഗ്ഗം:ജൂലൈ 4-ന് മരിച്ചവർ വർഗ്ഗം:1955-ൽ മരിച്ചവർ വർഗ്ഗം:അപൂർണ്ണ ജീവചരിത്രങ്ങൾ
മഴക്കുഴി
ജലസംരക്ഷണത്തിനുള്ള ലളിതമായ ഒരു സംവിധാനമാണ് മഴക്കുഴികൾ. ഒഴുകി നഷ്ടപ്പെടുന്ന മഴവെള്ളം താൽക്കാലികമായി ശേഖരിച്ചുനിർത്തി ക്രമത്തിൽ മണ്ണിലേക്കിറക്കുന്നതിന് നിശ്ചിത വലിപ്പത്തിൽ സ്ഥലത്തെ മണ്ണുമാറ്റി ഉണ്ടാക്കുന്ന നിർമിതികളാണ് ഇവ. ഭൂമിയിൽ വീഴുന്ന മഴവെള്ളം വീഴുന്നിടത്തു തന്നെ ശേഖരിച്ച് ഭൂമിയിലേക്ക് താഴാനുള്ള അവസരമൊരുക്കാനാണ് മഴക്കുഴികൾ നിർമ്മിക്കുന്നത് ,
മഴക്കുഴി നിർമ്മാണം
2x2x2 മുതൽ എത്ര കൂടിയ വലിപ്പത്തിലും കുഴികളുണ്ടാക്കാം. എങ്കിലും രണ്ടുമീറ്റർ വീതം നീളവും വീതിയും താഴ്ചയുമാണ് മഴക്കുഴികളുടെ കൂടിയ വലിപ്പം. പറമ്പുകളിൽ വീഴുന്ന മഴ ഒരു പ്രത്യേക ചാലുനിർമ്മിച്ച് ഈ കുഴികളിൽ സംഭരിക്കുന്നു. കിണറുകൾ, കുളങ്ങൾ എന്നിവയ്ക്കു മുകളിലായാണ് മഴക്കുഴികൾ ഉണ്ടാക്കുക. ഇതുവഴി ഭൂമിയിൽ സംഭരിക്കുന്ന വെള്ളം വേനൽകാലങ്ങളിൽ ഗുണം ചെയ്യാനാണിത്. ഇതിലൂടെ മഴയുടെ നാടായ കേരളത്തിൽ ലഭിക്കുന്ന ജലത്തിൻറെ നല്ലൊരു ഭാഗവും ഭൂഗർഭജലമായി മാറും.
മഴക്കുഴികളിൽ മാലിന്യങ്ങൾ നിക്ഷേപിക്കരുത്. അതുപോലെ കുഴികളിൽ മണ്ണുനിറയുമ്പോൾ കോരിമാറ്റുകയും വേണം.
ജലസംരക്ഷണം ജനരക്ഷയ്ക്ക്
2013 ൽ സംസ്ഥാന ആസൂത്രണ ബോർഡും‍ കിലയും സംയുക്തമായാണ് ജലസംരക്ഷണം ജനരക്ഷയ്ക്ക് എന്ന പദ്ധതിയുടെ ഭാഗമായി രണ്ടു കോടി മഴക്കുഴികൾ നിർമ്മിക്കാൻ തീരുമാനിച്ചത്. ലോക പരിസ്ഥിതിദിനമായ ജൂൺ അഞ്ചിന് ആരംഭിച്ച പദ്ധതിയുടെ മേൽനോട്ടം പഞ്ചായത്ത് രാജ് സ്ഥാപനങ്ങളുടെയും സന്നദ്ധസംഘടനകളുടെയും കൂട്ടായ്മയിലൂടെയാണ് പ്രാവർത്തികമാക്കിയത് ,
അവലംബം
വർഗ്ഗം:പരിസ്ഥിതിസംരക്ഷണം വർഗ്ഗം:ജലസംരക്ഷണപ്രവർത്തനം വർഗ്ഗം:മഴ
ബൗറ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബൗറ. ബൗറ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബൗറയിൽ 171 വീടുകൾ ഉണ്ട്. ആകെ ജനസംഖ്യ 1112 ആണ്. ഇതിൽ 584 പുരുഷന്മാരും 528 സ്ത്രീകളും ഉൾപ്പെടുന്നു. ബൗറയിലെ സാക്ഷരതാ നിരക്ക് 69.6 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബൗറയിലെ 6 വയസ്സിനു താഴെയുള്ള കുട്ടികളുടെ എണ്ണം 115 ആണ്. ഇത് ബൗറയിലെ ആകെ ജനസംഖ്യയുടെ 10.34 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 378 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 298 പുരുഷന്മാരും 80 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 73.81 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു. എന്നാൽ 18.78 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബൗറയിലെ 876 പേരും പട്ടികജാതി വിഭാഗത്തിൽ പെടുന്നു.
സാന്റോ ഡൊമനിഗോ
കരീബിയൻ പ്രദേശത്തെ രാജ്യമായ ഡൊമനിക്കൻ റിപ്പബ്ലികിന്റെ തലസ്ഥാനമാണ് സാന്റോ ഡൊമനിഗോ (Santo Domingo ( "സെയ്ന്റ് ഡൊമിനിക് എന്നർഥം"), ഔദ്യോഗികമായി സാന്റൊ ഡൊമിംഗൊ ഡി ഗുസ്മാൻ(Santo Domingo de Guzmán),ഡൊമനിക്കൻ റിപ്പബ്ലിക്കിലെ ഏറ്റവും വലിയ നഗരവും കരീബിയൻ രാജ്യങ്ങളിൽ ഏറ്റവും അധികം ജനസംഖ്യയുള്ള മെട്രോപോളിറ്റൻ നഗരവുമാണ്. 2010-ലെ കണക്കുകൾ പ്രകാരം നഗരത്തിലെ ജനസംഖ്യ 9,65,040, മെട്രോപോളിറ്റൻ പ്രദേശത്തിലെ ജനസംഖ്യ 29,08,607 എന്നിങ്ങനെ ആയിരുന്നു.
ക്രിസ്റ്റഫർ കൊളംബസിന്റെ സഹോദരനായിരുന്ന ബാർത്തലോമിയോ കൊളംബസ് ആണ് 1496-ൽ ഒസാമ നദിയുടെ കിഴക്കേ തീരത്ത് ഈ നഗരം സ്ഥാപിച്ചത്.
ഇരുമ്പിത്താളി
കോൺവൽവുലേസീ കുടുംബത്തിലെ പടർന്നു കയറുന്ന ഒരു സപുഷ്പി സസ്യമാണ് ഇരുമ്പിത്താളി. എരുമത്താളി, വടയറ, നാക്കുവള്ളി എന്നീ പേരുകളും ഉണ്ട്.(ശാസ്ത്രീയ നാമം:Erycibe paniculata) ഹിമാലയം, ഇന്ത്യൻ ഉപഭൂഖണ്ഡം, ആൻഡമാൻ എന്നിവിടന്നളിൽ കണ്ടുവരുന്നു. നാട്ടുവൈദ്യത്തിലും ആയുർവേദത്തിലും മരുന്നായി ഉപയോഗിക്കുന്നു. മൂക്കാത്ത തണ്ടുകളും ഇലകളും പൂക്കുലകളും തുരുമ്പ് നിറത്തിലുള്ള രോമങ്ങൾ കൊണ്ട് പൊതിഞ്ഞവയാണ്. ഇളം മഞ്ഞ നിറമുള്ള പൂവുകൾക്ക് സുഗന്ധമുണ്ട്. നീണ്ടുരുണ്ട ബെറിയാണ് കായ. ഒരു കുരു ഉണ്ടായിരിക്കും.
അവലംബം
വർഗ്ഗം:നീലിയാർകോട്ടത്തെ സസ്യജാലം വർഗ്ഗം:കോൺവോൾവുലേസിയേ
ഗ്രേസ് കത്ത്‌ബെർട്ട്-ബ്രൗൺ
ഒരു ഓസ്‌ട്രേലിയൻ മെഡിക്കൽ ഡോക്ടറായിരുന്നു ഗ്രേസ് കത്ത്‌ബെർട്ട്-ബ്രൗൺ MBE (ജനുവരി 2, 1900 - ഡിസംബർ 17, 1988). അമ്മമാരുടെയും ശിശുക്കളുടെയും ആരോഗ്യം മെച്ചപ്പെടുത്തുന്നതിലും അതിന്റെ ഫലമായി ഓസ്‌ട്രേലിയയിൽ മാതൃ-ശിശു മരണങ്ങൾ കുറഞ്ഞിരുന്നു. 1937 മുതൽ 1964 വരെ ന്യൂ സൗത്ത് വെയിൽസ് പബ്ലിക് ഹെൽത്ത് ഡിപ്പാർട്ട്‌മെന്റിൽ മാതൃ ശിശുക്ഷേമ ഡയറക്ടറായിരുന്നു. ഈ സമയത്ത് ശിശുമരണനിരക്ക് ആയിരം ജനനങ്ങളിൽ 40 മുതൽ 20 വരെയായി കുറഞ്ഞു.
സ്വകാര്യ ജീവിതം
1951 ഫെബ്രുവരി 15-ന്, 71 വയസ്സുള്ള പ്രസവചികിത്സകനും ഗൈനക്കോളജിസ്റ്റുമായ എമിരിറ്റസ് പ്രൊഫസർ ഫ്രാൻസിസ് ജെയിംസ് ബ്രൗണിനെ കത്ത്ബെർട്ട് വിവാഹം കഴിച്ചു. സ്കോട്ട്ലൻഡിലെ ക്രൗൺ കോർട്ട് നാഷണൽ ചർച്ച്, കോവന്റ് ഗാർഡനിൽ വച്ചായിരുന്നു വിവാഹം. അവരുടെ സന്തോഷകരമായ ദാമ്പത്യം 1963-ൽ അദ്ദേഹത്തിന്റെ മരണം വരെ നീണ്ടുനിന്നു.
തുറമുറയിലെ നോർത്ത്‌വെൻ റിട്ടയർമെന്റ് വില്ലേജിൽ താമസിച്ചിരുന്ന കുത്ത്‌ബെർട്ട് 1988 ഡിസംബർ 17-ന് അവിടെ വച്ച് മരിച്ചു.
External links
വർഗ്ഗം:1900-ൽ ജനിച്ചവർ വർഗ്ഗം:1988-ൽ മരിച്ചവർ
ഫ്ലോറെസ്
ഇന്തോനേഷ്യയുടെ കിഴക്കൻ പകുതിയിൽ സ്ഥിതിചെയ്യുന്ന ഒരു കൂട്ടം ദ്വീപുകളായ ലെസെർ സുന്ദ ദ്വീപുകളിലൊന്നാണ് ഫ്ലോറെസ്. ഈ ദ്വീപിലെ ജനസംഖ്യ 2010 ലെ സെൻസസ് രേഖകൾ പ്രകാരം 1,831,000 ആയിരുന്നു. ഇവിടുത്തെ ഏറ്റവും വലിയ നഗരം മൌമിയർ ആണ്. ഫ്ലോറസ് എന്ന പേര് പോർട്ടുഗീസിലെ "ഫ്ലവേർസ്" എന്ന വാക്കിൽനിന്നാണ്.
സുമ്പാവയുടെയും കൊമോഡോ യുടെയും കിഴക്കും, ലെംബാറ്റയുടെയും അലോർ ദ്വീപസമൂഹങ്ങളുടേയും പടിഞ്ഞാറു ഭാഗത്തായാണ് ഫ്ലോറെസ് സ്ഥിതി ചെയ്യുന്നത്. ദ്വീപിനും തെക്കുകിഴക്കു ഭാഗത്ത് തിമൂർ ആണ്. തെക്കഭാഗത്ത്, സുമ്പ കടലിടുക്കിനെതിരെ സുംബ ദ്വീപും വടക്കുവശത്ത് ഫ്ലോറെസ് കടലിനു വിദൂരത്തിലായി സുലവേസിയും സ്ഥിതിചെയ്യുന്നു.
ജാവ, സുമാത്ര, ബോർണിയോ (കലിമന്താൻ), സുലവേസി, ന്യൂ ഗിനിയ, ബാലി, മദുര, ലൊമ്പോക്, തിമൂർ എന്നിവ കഴിഞ്ഞാൽ ഇന്തോനേഷ്യൻ ഭൂവിഭാഗത്തെ മുഴുവൻ ദ്വീപകളിലേയും ജനസംഖ്യയിൽ പത്താം സ്ഥാനമുള്ള ദ്വീപാണ് ഫ്ലോറെസ്.
പേരിന്റെ ഉത്ഭവം
ഇന്തോനേഷ്യൻ ദ്വീപസമൂഹത്തിലെ ഭൂരിഭാഗം ദ്വീപുകളിൽ നിന്നും വ്യത്യസ്തമായി പോർട്ടുഗീസുകാരാണ് ദീപിന്റെ കിഴക്കൻ ഭാഗത്തെ കുറിക്കുവാൻ 'കാബോ ഡി ഫ്ലോറെസ്' (കേപ്പ് ഓഫ് ഫ്ലവേർസ്) എന്ന പോർച്ചുഗീസ് വാക്കിൽനിന്നുള്ള ഫ്ലോറെസ് എന്ന പേരു നൽകിയത്. യഥാർത്ഥത്തിൽ കൊപ്പൊണ്ടായി എന്നറിയപ്പെട്ടിരുന്ന ദ്വീപിലെ ഈ ഭാഗത്തിനു് പോർച്ചുഗീസുകാർ ഫ്ലോറെസ് എന്ന പേരു നൽകാനുള്ള കാരണം ഇവിടെ സുലഭമായി കാണപ്പെട്ടിരുന്ന ഗുൽ‌മോഹർ (ഡെലോണിക്സ് റെജിയ, Delonix regia) എന്നയിനം മരങ്ങളായിരുന്നു.
ചരിത്രം
പതിനാറാം നൂറ്റാണ്ടിൽ പോർട്ടുഗീസ് വ്യാപാരികളും മതപ്രവർത്തകരും, പ്രധാനമായി ഫ്ലോറെസിലെ ലറന്തുക്ക, സിക്ക എന്നിവിടങ്ങളിലേയ്ക്ക് എത്തിച്ചേർന്നിരുന്നു. അവരുടെ സ്വാധീനം ഇക്കാലത്തും സിക്കയിലെ ഭാഷ, സംസ്കാരം, മതം എന്നിവയിൽ ദൃഷ്ടിഗോചരമാണ്. 1511 ലാണ് ആദ്യത്തെ പോർച്ചുഗീസ് സന്ദർശനം നടന്നത്. അന്റോണിയോ ഡി അബ്രു വിന്റേയും വൈസ് ക്യാപ്റ്റൻ ഫ്രാൻസിസ്കോ സെറാവോ യുടേയും പര്യവേക്ഷണ യാത്ര സുന്ദ ദ്വീപുകളിലൂടെയാണ് കടന്നുവന്നത്. ഈ ദ്വീപിലും അയൽ ദ്വീപുകളായ തിമോർ, സൊലോർ എന്നിവിടങ്ങളിലും ഡൊമിനിക്കൻ ഉത്തരവ് വളരെ പ്രാധാന്യമുള്ളതായിരുന്നു. 1613-ൽ ഡച്ചുകാർ സൊളോർ ദുർഗ്ഗം ആക്രമിക്കവേ ഡാമെനിക്കൻമാരുടെ നേതൃത്വത്തിൽ ഈ കോട്ടയുടെ അധിവാസികൾ ഫ്ലോറസിന്റെ കിഴക്കൻ തീരത്തുള്ള തുറമുഖ നഗരമായ ലറന്തുക്കയിലേയ്ക്കു മാറി. പോർച്ചുഗീസുകാരുടേയും പ്രാദേശിക ദ്വീപു വംശജരുടേയും, ലറന്തുക്യൂയിറോസ്, ടോപാസെസ്, അല്ലെങ്കിൽ ഡച്ചുകാർ മനസ്സിലാക്കയതു പ്രകാരം 'ബ്ലാക്ക് പോർച്ചുഗീസ്' (സ്വാർട്ടെ പോർട്ടുഗ്യൂസെൻ) തുടങ്ങിയവരുടേയും ഒരു കലർപ്പായിരുന്നു ഈ ജനത.
അടുത്ത 200 വർഷക്കാലം ഈ പ്രദേശത്തെ ഏറ്റവും പ്രബല ചന്ദന വ്യവസായത്തൊഴിലാളിത്തീർന്നു ലറന്തുക്യൂയിറോസ് അല്ലെങ്കിൽ ടോപാസെസ് ജനത. ഈ വിഭാഗം ആരാധനക്കായി പോർട്ടുഗീസ് ഭാഷ ഉപയോഗിക്കുകയും മലായ് കച്ചവട ഭാഷയായും മാതൃ ഭാഷയായി ഒരു സമ്മിശ്രഭാഷയും ഉപയോഗിച്ചിരുന്നു. 1699 ൽ വില്യം ഡാമ്പിയർ എന്ന ഇംഗ്ലീഷ്‍ സ്വകാര്യ സന്ദർശിക്കനാണ് ഇതു നിരീക്ഷിക്കുകയും രേഖപ്പെടുത്തകയും ചെയ്തത്.
സാമ്പത്തികം
ടൂറിസത്തിനു പുറമേ, ഫ്ലോറെസിലെ പ്രധാന സാമ്പത്തിക പ്രവർത്തനങ്ങളിൽ കാർ‌ഷികവൃത്തി, മത്സ്യബന്ധനം, കടൽപ്പോച്ച ഉത്പാദനം എന്നിവ ഉൾപ്പെടുന്നു.
നെല്ല്, ചോളം, മധുരക്കിഴങ്ങ്, മരച്ചീനി എന്നിവയാണ് ഫ്ലോറെസിലെ പ്രധാന ഭക്ഷ്യ വിളകൾ. കാപ്പി, തേങ്ങ, കാൻഡിൽ നട്ട്, കശുവണ്ടി എന്നിവ പ്രധാന നാണ്യ വിളകളുമാണ്. ഇന്തോനേഷ്യൻ കോഫിയുടെ ഏറ്റവും പുതിയ ഉറവിടങ്ങളിലൊന്നായിരുന്നു ഫ്ലോറെസ്. മുമ്പ് ഫ്ലോറസിൽ നിന്നുമുള്ള മിക്ക അറബിക്ക കോഫിയും (Coffea arabica) മറ്റു ഉറവിടങ്ങളിൽനിന്നുള്ള മിശ്രണമായിരുന്നു.
അവലംബം
വർഗ്ഗം:ലെസ്സർ സന്റ ദ്വീപസമൂഹം വർഗ്ഗം:ഇന്തോനേഷ്യയിലെ ദ്വീപുകൾ
ആൻ ഹാതവേ (ഷേക്സ്പിയറുടെ ഭാര്യ)
ഷേക്സ്‌പിയറുടെ ഭാര്യയായിരുന്നു ആൻ ഹാത്‌വേ (Anne Hathaway). (1555/56 – 6 ആഗസ്റ്റ് 1623) 1582-ലായിരുന്നു അവർ വിവാഹിതരായത്. വിവാഹിതനാകുമ്പോൾ ഷേക്സ്പിയറിന് 18 വയസ്സും ആൻന് 26-27 വയസ്സുമായിരുന്നു പ്രായം.
മായാ സീത
ലഘുചിത്രം| [[രാജാ രവിവർമ്മ|രാജാ രവി വർമ്മ വരച്ച രാവണൻ സീതയെ തട്ടിക്കൊണ്ടുപോകുന്നതിന്റെ ചിത്രം. രാമായണത്തിന്റെ ചില പുനരാഖ്യാനങ്ങളിൽ യഥാർത്ഥ സീതയ്ക്ക് പകരം മായ സീതയെ രാവണൻ തട്ടിക്കൊണ്ടുപോയതായി വിവരിക്കുന്നു.]] ഹിന്ദു ഇതിഹാസമായ രാമായണത്തിന്റെ ചില പുനരാഖ്യാനങ്ങളിൽ, മായാ സീത ( माया सीता  സീത, "ഭ്രമാത്മക സീത") അല്ലെങ്കിൽ ഛായ സീത ( छाया सीता സീത , "ഛായയായ സീത") യഥാർത്ഥ സീതയ്ക്ക് പകരം ലങ്കയിലെ രാക്ഷസ-രാജാവായ രാവണനാൽ തട്ടിക്കൊണ്ടുപോയ സീതാദേവിയുടെ (രാമായണത്തിലെ നായിക) മായയാണ് (പ്രതിച്ഛായയാണ്).
രാമായണത്തിൽ, സീത - രാമന്റെ പത്നി ( അയോധ്യയിലെ രാജകുമാരനും വിഷ്ണുവിന്റെ അവതാരവും ) - രാവണനാൽ പിടിക്കപ്പെടുകയും ലങ്കയിൽ തടവിലാക്കപ്പെടുകയും ചെയ്യുന്നു, അവളെ ബന്ദിയാക്കിയവനെ വധിച്ച രാമൻ അവളെ രക്ഷിക്കുന്നു. സീത അഗ്നിപരീക്ഷയ്ക് വിധേയയാകുന്നു, അതിലൂടെ അവൾ രാമനാൽ അംഗീകരിക്കപ്പെടുന്നതിന് മുമ്പ് അവളുടെ പവിത്രത തെളിയിക്കുന്നു. ഇതിഹാസത്തിന്റെ ചില പതിപ്പുകളിൽ, അഗ്നിദേവനായ അഗ്നി മായ സീതയെ സൃഷ്ടിക്കുന്നു, അവൾ സീതയുടെ സ്ഥാനം ഏറ്റെടുക്കുകയും രാവണനാൽ തട്ടിക്കൊണ്ടുപോകപ്പെടുകയും അവന്റെ അടിമത്തം അനുഭവിക്കുകയും ചെയ്യുന്നു, അതേസമയം യഥാർത്ഥ സീത തീയിൽ ഒളിക്കുന്നു. അഗ്നി പരീക്ഷയിൽ, മായ സീതയും യഥാർത്ഥ സീതയും വീണ്ടും അങ്ങോട്ടും ഇങ്ങോട്ടും മാറുന്നു. ചില ഗ്രന്ഥങ്ങളിൽ മായ സീത അഗ്നിപരീക്ഷയുടെ ജ്വാലയിൽ നശിച്ചുവെന്ന് പരാമർശിക്കുമ്പോൾ, മറ്റുചിലർ അവൾ എങ്ങനെ അനുഗ്രഹിക്കപ്പെട്ടുവെന്നും ഇതിഹാസ നായികയായ ദ്രൗപദി അല്ലെങ്കിൽ പദ്മാവതി ദേവിയായി പുനർജനിച്ചുവെന്നും വിവരിക്കുന്നു. രാവണൻ പീഡിപ്പിക്കാൻ ശ്രമിക്കുന്ന സ്ത്രീയായ വേദവതിയായിരുന്നു അവളെന്ന് അവളുടെ മുൻ ജന്മത്തെപ്പറ്റിയും ചില ഗ്രന്ഥങ്ങൾ പരാമർശിക്കുന്നു.
രാമ കേന്ദ്രീകൃത വിഭാഗങ്ങളുടെ പ്രധാന ദേവതയായ സീതയെ രാവണന്റെ അപഹരണ ഗൂഢാലോചനയിൽ നിന്ന് മായ സീത പ്രതിപാദ്യം രക്ഷിക്കുകയും അവളുടെ പരിശുദ്ധി സംരക്ഷിക്കുകയും ചെയ്യുന്നു. ഹിന്ദു പുരാണങ്ങളിലെ വിവിധ കഥകളിൽ സീതയുടെയും മറ്റ് ദേവതകളുടെയും സമാനമായ ഇരട്ടകൾ അല്ലെങ്കിൽ സറോഗേറ്റുകൾ കാണപ്പെടുന്നു.
രാമായണത്തിന്റെ യഥാർത്ഥ ഇതിവൃത്തം
വാല്മീകിയുടെ രാമായണത്തിൽ (ബിസി 5 മുതൽ 4 വരെ നൂറ്റാണ്ടുകൾ) മായ സീതയെ പരാമർശിക്കുന്നില്ല. മിഥിലയിലെ രാജകുമാരിയായ സീതയെ വിവാഹം കഴിച്ചത് അയോധ്യയിലെ രാജകുമാരനായ രാമനെയാണ്. രാമൻ 14 വർഷത്തെ വനവാസത്തിന് നിർബന്ധിതനാകുന്നു, ഒപ്പം സീതയും സഹോദരൻ ലക്ഷ്മണനും ഒപ്പമുണ്ട്. ലങ്കയിലെ രാക്ഷസരാജാവായ രാവണൻ മാരീചന്റെ സഹായത്തോടെ സീതയെ തട്ടിക്കൊണ്ടുപോകാൻ ഗൂഢാലോചന നടത്തുന്നു, സീതയെ വശീകരിക്കുന്ന ഒരു മാന്ത്രിക സ്വർണ്ണ മാനായി ( മായ മൃഗം, ഒരു ഭ്രമാത്മക മാൻ) മാരീചൻ രൂപാന്തരപ്പെടുന്നു. ദണ്ഡകാരണ്യ വനത്തിൽ വനവാസത്തിലായിരിക്കുമ്പോൾ, രാമൻ മാനിന്റെ പിന്നാലെ പോയി അതിനെ കൊല്ലുന്നു. മാന്ത്രിക മാൻ രാമന്റെ ശബ്ദത്തിൽ സഹായിക്കൂ എന്ന് വിളിക്കുന്നു. അവളെ തനിച്ചാക്കി രാമനെ സഹായിക്കാൻ സീത ലക്ഷ്മണനെ നിർബന്ധിക്കുന്നു. രാവണൻ ഒരു സന്യാസിയുടെ വേഷത്തിൽ വന്ന് സീതയെ തട്ടിക്കൊണ്ടുപോകുന്നു. രാവണനെ യുദ്ധത്തിൽ വധിച്ച രാമനാൽ രക്ഷിക്കപ്പെടുന്നതുവരെ രാവണൻ സീതയെ ലങ്കയിലെ അശോകവാടി തോട്ടത്തിൽ തടവിലാക്കി. സീതയുടെ ചാരിത്രശുദ്ധിയിൽ രാമൻ സംശയം പ്രകടിപ്പിച്ചപ്പോൾ, അവൾ അഗ്നിപരീക്ഷയ്ക് വിധേയയാകുന്നു. താൻ രാമനോട് വിശ്വസ്തനായിരുന്നുവെങ്കിൽ അഗ്നി തന്നെ ഉപദ്രവിക്കരുതെന്ന് പറഞ്ഞുകൊണ്ട് സീത കത്തുന്ന ചിതയിൽ പ്രവേശിക്കുന്നു. അവളുടെ പരിശുദ്ധിയുടെ തെളിവായി അഗ്നിദേവനായ അഗ്നിയോടൊപ്പം അവൾ പരിക്കേൽക്കാതെ പുറത്തേക്ക് വരുന്നു. രാമൻ സീതയെ തിരികെ സ്വീകരിച്ച് അയോധ്യയിലേക്ക് മടങ്ങുന്നു, അവിടെ അവർ രാജാവും രാജ്ഞിയും ആയി കിരീടധാരണം ചെയ്യുന്നു.
വികസനം
സീതയുടെ പരിശുദ്ധി സംരക്ഷിക്കപ്പെടുന്ന കൂർമ്മപുരാണത്തിലും ബ്രഹ്മ വൈവർത്തപുരാണം ( 801-1100 CE) ലും മായ സീതാ രൂപഭാവം നേരത്തെ കണ്ടെത്തിയിരുന്നുവെങ്കിലും, അത് അദ്ധ്യാത്മ രാമായണമാത്തിൽ ( ബ്രഹ്മാണ്ഡ പുരാണത്തിന്റെ ഒരു ഭാഗം, c. 14-ആം നൂറ്റാണ്ട്), ആണ് അതിനു പ്രാധ്യാന്യം കൈവരുന്നതും വലിയ പങ്ക് വഹിക്കുന്നതും. മായ (മിഥ്യാധാരണ) എന്ന ആശയം ആഖ്യാനത്തിന്റെ അവിഭാജ്യ ഘടകമാണ്; മായ സീത, മായാ മൃഗം എന്നിവയാണ് ഏറ്റവും നല്ല ഉദാഹരണങ്ങൾ. ഉത്തരേന്ത്യയിലെ വാരണാസിയിലാണ് അദ്ധ്യാത്മ രാമായണം ഉത്ഭവിച്ചതെങ്കിലും, അത് രാമായണത്തിന്റെ മലയാളം (ദക്ഷിണേന്ത്യ), ഒറിയ (കിഴക്കൻ ഇന്ത്യ) പതിപ്പുകളെ സ്വാധീനിച്ചു, എന്നാൽ അത് ഏറ്റവും പ്രധാനമായി തുളസീദാസിന്റെ (സി. 1532-1623 ) രാമചരിതമാനസത്തെ സ്വാധീനിച്ചു.
രാമചരിതമാനസ് അഗ്നി പരീക്ഷാ വിവരണത്തെ വിപുലീകരിക്കുന്നു. യഥാർത്ഥ സീതയ്ക്ക് പകരം മായസീതയെ കൊണ്ടുവരുന്നത് ആർക്കും അറിയാത്തതിനാൽ, സീതയുടെ ചാരിത്ര്യം ചോദ്യം ചെയ്യപ്പെടുന്നു. അഗ്നി പരീക്ഷ മായസീതയെയും അതുപോലെ തന്നെ "പൊതു നാണക്കേടിന്റെ കളങ്കത്തെയും" നശിപ്പിക്കുന്നു, അല്ലാത്തപക്ഷം സീത സഹിക്കേണ്ടിവരുമെന്ന് വാചകം വ്യക്തമായി പറയുന്നു. താൻ ആരോപിക്കുന്നത് വ്യാജ സീതയാണെന്ന് അറിയാവുന്നതിനാൽ അഗ്നിപരീക്ഷയുടെ സമയത്ത് "സീത"യോട് കടുത്ത വാക്കുകൾ ഉപയോഗിക്കുന്നതിൽ നിന്ന് രാമനെ ഒഴിവാക്കിയിരിക്കുന്നു. അഗ്നിപരീക്ഷയിലൂടെ സീത അവളുടെ പവിത്രത തെളിയിക്കപ്പെട്ടതിനാൽ പൊതു അപമാനത്തിൽ നിന്ന് രക്ഷിക്കപ്പെടുന്നു. രാമന്റെയും സീതയുടെയും ധാർമ്മിക പദവി മായസീത രൂപത്താൽ സംരക്ഷിക്കപ്പെടുന്നു.
ദേവീഭാഗവത പുരാണത്തിലും (CE 6-14 നൂറ്റാണ്ട്), അദ്ഭുത രാമായണം, (സി. 14-ആം നൂറ്റാണ്ട്) കൂടാതെ ബലരാമ ദാസന്റെ ജഗമോഹന രാമായണം, ഉപേന്ദ്രയുടെ വൈദേഹിഷ വിലാസം ] തുടങ്ങിയ ഒറിയ കൃതികളിലും ഈ രൂപരേഖ കാണാം. കൂടാതെ ഒറിയ രാംലീല, രാമായണത്തിന്റെ നാടകീയമായ നാടോടി പുനരാഖ്യാനത്തിലും കാണാം.
ഇതിഹാസം
ലഘുചിത്രം|300x300ബിന്ദു| മായാ സീതയുടെ സൃഷ്ടി, അദ്ധ്യാത്മ രാമായണം ഫോളിയോ. കൂർമ്മപുരാണത്തിൽ, സീതയെ തട്ടിക്കൊണ്ടുപോകാൻ രാവണൻ എത്തുമ്പോൾ തന്നെ സീത അഗ്നിയോട് പ്രാർത്ഥിക്കുന്നു. അഗ്നി മായ സീതയെ സൃഷ്ടിക്കുന്നു - സീതയുടെ കൃത്യമായ ഇരട്ടി - അവൾ സീതയുടെ സ്ഥാനം ഏറ്റെടുക്കുകയും അസുരൻ തട്ടിക്കൊണ്ടുപോകുകയും ചെയ്യുന്നു. സീതയെ അഗ്നി സ്വർഗത്തിലേക്ക് കൊണ്ടുപോകുമ്പോൾ, മായ സീത ലങ്കയിൽ ഒതുങ്ങുന്നു. രാവണന്റെ മരണശേഷം, അഗ്നി പരീക്ഷയിൽ മായ സീത അഗ്നിയിൽ പ്രവേശിക്കുമ്പോൾ, അഗ്നി യഥാർത്ഥ കളങ്കമില്ലാത്ത സീതയെ രാമന് പുനഃസ്ഥാപിക്കുന്നു; ഇതിനിടയിൽ മായ സീത അഗ്നിബാധയിൽ നശിച്ചു. കൃഷ്ണദാസ കവിരാജയുടെ (ബി. 1496) വൈഷ്ണവ സന്യാസിയായ ചൈതന്യ മഹാപ്രഭുവിന്റെ (1486-1533) ജീവചരിത്രമായ ചൈതന്യ ചരിതാമൃതം കൂർമ്മ പുരാണ കഥയെ സൂചിപ്പിക്കുന്നു. മധുരയിൽ വെച്ച് ചൈതന്യ ഒരു ബ്രാഹ്മണനായ കടുത്ത രാമഭക്തനെ കണ്ടുമുട്ടുന്നു. രാവണന്റെ സ്‌പർശനത്താൽ കളങ്കപ്പെട്ട മാതാവും ഭാഗ്യദേവതയുമായ സീതയെ കുറിച്ച് ഓർത്ത് ബ്രാഹ്മണൻ മാനസികമായി തകർന്നു ഭക്ഷണം ഉപേക്ഷിക്കുന്നു. സീതയുടെ ആത്മീയ രൂപം അസുരന് സ്പർശിക്കാനാവില്ലെന്ന് ചൈതന്യ ബ്രാഹ്മണനെ ആശ്വസിപ്പിക്കുന്നു; രാവണൻ കൊണ്ടുപോയത് മായ സീതയെ ആയിരുന്നു. ബ്രാഹ്മണന് അത് കേട്ട് സുഖം തോന്നുകയും ഭക്ഷണം സ്വീകരിക്കുകയും ചെയ്യുന്നു. ചൈതന്യ പിന്നീട് രാമേശ്വരത്തേക്ക് പോകുന്നു, അവിടെ അദ്ദേഹം കൂർമ്മപുരാണം കേൾക്കുകയും ബ്രാഹ്മണനെ ആശ്വസിപ്പിക്കുന്നതിനുള്ള ആധികാരിക തെളിവ് നേടുകയും ചെയ്യുന്നു. ആ കൂർമ്മപുരാണം കൈയെഴുത്തുപ്രതിയുമായി അദ്ദേഹം മധുരയിലേക്ക് മടങ്ങി ബ്രാഹ്മണനെ സന്തോഷിപ്പിക്കുന്നു.
അഗ്‌നി പരീക്ഷയിൽ മായ സീതയെ രാമൻ ഉപേക്ഷിക്കുമ്പോൾ, അവൾ - അവളുടെ അനിശ്ചിത ഭാവിയെക്കുറിച്ച് ആകുലതയോടെ - അവൾ ഇപ്പോൾ എന്താണ് ചെയ്യേണ്ടതെന്ന് രാമനോടും അഗ്നിയോടും ചോദിക്കുന്നു. അവർ അവളെ ഉപദേശിക്കുന്നത് പുഷ്കറിലേക്ക് പോയി തപസ്സ് അനുഷ്ഠിക്കുകയും അവളുടെ സന്യാസത്തിന്റെ ഫലമായി അവൾ സ്വർഗ്ഗലക്ഷ്മി ("സ്വർഗ്ഗത്തിലെ ലക്ഷ്മി ") ആകുമെന്ന് പ്രവചിക്കുകയും ചെയ്യുന്നു. ശിവൻ അവളുടെ തപസിൽ സന്തുഷ്ടനാകുകയും അവൾ ആഗ്രഹിക്കുന്ന വരം നൽകാമെന്ന് വാഗ്ദാനം ചെയ്യുകയും ചെയ്യുന്നു. മൂന്നുലക്ഷം വർഷം തപസ്സനുഷ്ഠിച്ച് സ്വർഗലക്ഷ്മിയായി രൂപാന്തരം പ്രാപിച്ച മായാ സീത തനിക്ക് ഭർത്താവിനെ ലഭിക്കുമെന്ന് അഞ്ച് തവണ ആവർത്തിച്ചു പറയുന്നു. അഞ്ച് ഭർത്താക്കന്മാരുള്ള പാഞ്ചാല രാജകുമാരിയായ ദ്രൗപതിയായി അവൾ ജനിക്കുമെന്ന് ശിവൻ അവളെ അനുഗ്രഹിക്കുന്നു. മഹാഭാരതത്തിലെ നായികയായ ദ്രൗപദി, ദ്രുപദന്റെ (പാഞ്ചാല രാജാവ്) ഒരു യജ്ഞത്തിന്റെ ( അഗ്നിയാഗം ) ജ്വാലയിൽ നിന്ന് ജനിക്കുകയും പിന്നീട് കുരു രാജ്യത്തിലെ രാജകുമാരന്മാരായ അഞ്ച് പാണ്ഡവ സഹോദരന്മാരുടെ പൊതുഭാര്യയായി മാറുകയും ചെയ്യുന്നു. മുൻ ജന്മത്തിൽ, മായ സീത വേദവതിയായിരുന്നുവെന്നും, രാവണൻ ബലാത്സംഗം ചെയ്യാൻ ശ്രമിക്കുന്ന ഒരു സ്ത്രീയാണെന്നും, രാവണന്റെ നാശത്തിന് കാരണം അവളായിരിക്കുമെന്ന് രാവണനെ ശപിക്കുന്നതായും ഈ പുരാണങ്ങളിൽ പറയുന്നു. അവൾ മൂന്ന് യുഗങ്ങളിൽ ( യുഗങ്ങൾ ; നാല് യുഗങ്ങളുടെ ഒരു ചക്രം ആവർത്തിക്കുമെന്ന് വിശ്വസിക്കപ്പെടുന്നു) - സത്യയുഗത്തിൽ വേദവതി , ത്രേതായുഗത്തിൽ മായാ സീത, ദ്വാപരയുഗത്തിൽ ദ്രൗപദി എന്നിങ്ങനെ അവൾ അറിയപ്പെടുന്നു, അവൾ ത്രിഹയനി (മൂന്ന് യുഗങ്ങളിൽ അവതരിക്കുന്നവൾ )എന്നറിയപ്പെടുന്നു.
തമിഴ് ഗ്രന്ഥമായ ശ്രീ വെങ്കിടാചല മഹത്യം മായ സീതയെ വേദവതിയുമായി ബന്ധപ്പെടുത്തുന്നു, എന്നാൽ അവളുടെ അടുത്ത ജന്മം പത്മാവതിയാണ്, ദ്രൗപതിയായല്ല  . രാവണൻ വേദവതിയെ ഉപദ്രവിക്കാൻ ശ്രമിച്ചതിന് ശേഷം അവൾ അവന്റെ കുലത്തെ നശിപ്പിക്കുമെന്ന് ശപിക്കുന്നു. വേദവതി അഗ്നിയുടെ സംരക്ഷണം തേടുന്നു. അഗ്നി അവളെ ആശ്വസിപ്പിക്കുകയും അവൾക്ക് അഭയം മാത്രമല്ല, പ്രതികാരം ചെയ്യാനുള്ള അവസരവും നൽകുകയും ചെയ്യുന്നു. രാവണൻ തട്ടിക്കൊണ്ടുപോകാൻ പോകുന്ന സീതയായി വേദവതിയെ അഗ്നി വേഷംമാറി, യഥാർത്ഥ സീതയെ തന്റെ അഭയകേന്ദ്രത്തിൽ അഗ്നി മറയ്ക്കുന്നു. അഗ്നി പരീക്ഷയുടെ സമയത്ത് വേദവതി അഗ്നിയിൽ പ്രവേശിക്കുകയും അഗ്നി സീതയെയും വേദവതിയെയും പരസ്യമായി അനുഗമിക്കുകയും ചെയ്യുന്നു. രണ്ടു സീതമാരെയും കണ്ട് രാമൻ അമ്പരന്നു. തന്റെ സ്ഥാനത്ത് വേദവതിയെ തട്ടിക്കൊണ്ടുപോയി ലങ്കയിൽ തടവിലാക്കേണ്ടി വന്നതായി യഥാർത്ഥ സീത രാമനെ അറിയിക്കുന്നു. വേദവതിയെ വിവാഹം കഴിക്കാൻ അവൾ രാമനോട് ആവശ്യപ്പെടുന്നു, എന്നിരുന്നാലും ഈ ജന്മത്തിൽ ഒരു ഭാര്യ മാത്രമേ ഉണ്ടാകൂ എന്ന തന്റെ പ്രതിജ്ഞയെ ഉദ്ധരിച്ച് രാമൻ നിരസിച്ചു. കലിയുഗത്തിൽ (ഇപ്പോഴത്തേതും അവസാനത്തേതുമായ യുഗത്തിൽ), താൻ വെങ്കിടേശ്വരനായി ഭൂമിയിൽ പ്രത്യക്ഷപ്പെടുമ്പോൾ, വേദവതി പത്മാവതിയായി ജനിക്കും, അന്ന് അവരെ വിവാഹം കഴിക്കുമെന്ന് അദ്ദേഹം വാഗ്ദാനം ചെയ്യുന്നു. സംസ്കൃത ഗ്രന്ഥങ്ങളിൽ നിന്ന് വ്യത്യസ്തമായി, അഗ്നി എല്ലാം ആസൂത്രണം ചെയ്യുന്നു, സീത സ്വയം സംരക്ഷിക്കാൻ അഗ്നിയുമായി ഗൂഢാലോചന നടത്തുന്നു, മാത്രമല്ല മായ സീതയുടെ താൽപ്പര്യങ്ങൾ സംരക്ഷിക്കുകയും ചെയ്യുന്നു.
തുഞ്ചത്ത് എഴുത്തച്ഛന്റെ (പതിനാറാം നൂറ്റാണ്ട്) അദ്ധ്യാത്മ രാമായണത്തിൽ, വേദവതി - സീതയുടെ വേഷം ധരിച്ച് - സീതയുടെ അടുക്കളയിലെ തീയിൽ നിന്ന് സീതയുടെ മുമ്പാകെ പ്രത്യക്ഷപ്പെടുകയും സ്വയം സീതയുടെ സ്ഥാനത്ത് തട്ടിക്കൊണ്ട് പോകപ്പെടാൻ സന്നദ്ധത പ്രകടിപ്പിക്കുകയും ചെയ്യുന്നു. വേദവതിയുടെ ഉപദേശപ്രകാരം സീത അഗ്നിയിൽ ഒളിച്ച് അഗ്നിയുടെ സംരക്ഷണത്തിൽ വസിക്കുന്നു. അഗ്നി പരീക്ഷയ്ക്ക് ശേഷം സീത രാമനുമായി വീണ്ടും ഒന്നിക്കുമ്പോൾ, കലിയുഗത്തിൽ വേദവതിക്ക് വിഷ്ണുവിനെ വിവാഹം കഴിക്കാൻ ഉള്ള അനുഗ്രഹം കിട്ടുന്നു.
ചിലപ്പോൾ, അഗ്നി പരീക്ഷയ്ക്ക് മുമ്പ് സീത മായസീതയെ താൽക്കാലികമായി മാറ്റിസ്ഥാപിക്കുന്നു. രാമഭക്തനായ ഹനുമാൻ സീതയെ അന്വേഷിക്കാൻ രാമനാൽ അയക്കപ്പെട്ടതാണെന്നും ഒടുവിൽ  ഹനുമാൻ അവൾ ലങ്കയിൽ എവിടെയാണെന്ന് കണ്ടെത്തുന്നതിൽ വിജയിച്ചുവെന്നും രാമായണം വിവരിക്കുന്നു; അവിടെ സീത ഹനുമാനെ കണ്ടുമുട്ടുന്നു. സുന്ദിന്റെ ശ്രീ സങ്കട് മോചന ഹനുമാൻ ചരിത് മാനസ് (1998), ഹനുമാന് സമർപ്പിച്ചതുമായ ഒരു ഭക്തി ഗ്രന്ഥം, മായ സീത രൂപഭാവം ഉപയോഗിക്കുന്നു, എന്നാൽ ഒരു വ്യാജ സീതയോട്  ഹനുമാന് അങ്ങെയറ്റം ഭക്തിയോടെ ഇടപെടാൻ കഴിയും കഴിയും എന്ന ചോദ്യം ഉയർത്തുന്നു. രാമന്റെ മഹാഭക്തനെ കാണുന്നതിനായി സീത അപ്പോൾ താൽക്കാലികമായി തടവിലായ മായ സീതയുടെ സ്ഥാനം ഏറ്റെടുക്കുന്നു.
ദിവ്യ ഇരട്ടകൾ: പ്രചോദനവും സ്വാധീനവും
ആനന്ദ രാമായണത്തിൽ രാവണനാൽ തട്ടിക്കൊണ്ടുപോയ മായ സീതയുണ്ട്, എന്നാൽ സത്വ- രൂപ (" സത്വരൂപം " ആയിരിക്കുമ്പോൾ രാമനാൽ ഉപേക്ഷിക്കപ്പെട്ട സീതയുടെ രജതമോമയീ ഛായ (" രാജാസ്, തമസ്സ് മൂലകങ്ങളുടെ നിഴൽ") എന്ന് വിളിക്കപ്പെടുന്ന ഒരു മായ സീതയുണ്ട്. ") - യഥാർത്ഥ സീത - ഒരു ഹിന്ദു ഭാര്യയുടെ പരമ്പരാഗത സ്ഥലമായ അവളുടെ ഭർത്താവിന്റെ ഇടതുവശത്ത് കാണപ്പെടാതെ തുടരുന്നു. രാവണന്റെ സഹോദരിയായ ശൂർപ്പണഖ രാമനെ വശീകരിക്കാൻ സീതയായി വേഷമിടുന്നു, എന്നാൽ അവളുടെ തന്ത്രം രാമൻ തുറന്നുകാട്ടുന്നുവെന്ന് കമ്പന്റെ രാമാവതാരം ( പന്ത്രണ്ടാം നൂറ്റാണ്ട്) വിവരിക്കുന്നു. 14-ആം നൂറ്റാണ്ടിലെ നേപ്പാളീസ് നാടകത്തിൽ, ശൂർപ്പണഖ സീതയുടെ വേഷം ധരിക്കുന്നു, എന്നാൽ അവളുടെ രൂപഭാവത്തിൽ രാമൻ കബളിപ്പിക്കപ്പെടുന്നു. യഥാർത്ഥ സീതയും പ്രത്യക്ഷപ്പെടുമ്പോൾ, രാമൻ ആശയക്കുഴപ്പത്തിലാകുന്നു. എന്നിരുന്നാലും, ലക്ഷ്മണൻ രണ്ട് സീതമാരെയും പരീക്ഷിക്കുകയും യഥാർത്ഥ ഒരാളെ ശരിയായി വിധിക്കുകയും ചെയ്യുന്നു. തട്ടിക്കൊണ്ടുപോയ ഭാര്യയെ അന്വേഷിക്കുമ്പോൾ ശിവന്റെ ഭാര്യയായ സതി ദേവി രാമന്റെ മുന്നിൽ സീതയുടെ വേഷത്തിൽ പ്രത്യക്ഷപ്പെട്ട് അവനെ പരീക്ഷിക്കാൻ ശ്രമിക്കുന്നതായി രാമചരിതമാനസ് വിവരിക്കുന്നു. എന്നിരുന്നാലും, അവളുടെ പ്രച്ഛന്ന വേഷം രാമന് മനസ്സിലാകുന്നു ; അവളുടെ പ്രവൃത്തിയിൽ കോപാകുലനായി ശിവൻ അവളെ ഉപേക്ഷിക്കുന്നു.
രാമായണത്തിന്റെ ചില അഡാപ്റ്റേഷനുകളിൽ, മറ്റ് കഥാപാത്രങ്ങളും രാവണനിൽ നിന്ന് സ്വയം രക്ഷിക്കാൻ പ്രതീകങ്ങളെ ഉപയോഗിക്കുന്നു. ഒരിക്കൽ രാവണൻ പാർവതിയെ തന്റെ ഭർത്താവായ ശിവനിൽ നിന്ന് വരം ചോദിച്ചത് എങ്ങനെയെന്ന് ഒരു തമിഴ് ഗ്രന്ഥം വിവരിക്കുന്നു, അപ്പോൾ വിഷ്ണു - ഒരു മുനിയുടെ വേഷം ധരിച്ച് - ശിവൻ തനിക്ക് ഒരു മിഥ്യാധാരണയായ (മായ പ്രതിച്ഛായ) പാർവതിയെ നൽകിയെന്ന് വിശ്വസിപ്പിച്ച് രാവണനെ വഞ്ചിക്കുന്നു. രാവണൻ പാർവതിയെ വിഷ്ണുവിനെ ഏൽപ്പിക്കുകയും തനിക്ക് യഥാർത്ഥ പാർവതിയെ നൽകാൻ ശിവനെ നിർബന്ധിക്കുകയും ചെയ്യുന്നു. ഈ സമയം, ശിവൻ ഒരു മിഥ്യാധാരണയായ പാർവതിയെ നൽകുന്നു, അത് യഥാർത്ഥമായി അംഗീകരിക്കുകയും അവളുമായി ലങ്കയിലേക്ക് മടങ്ങുകയും ചെയ്യുന്നു. മലായ് രാമായണത്തിൽ, രാവണൻ രാമന്റെ അമ്മയിൽ തന്റെ കണ്ണുവെക്കുന്നു, എന്നിരുന്നാലും അവൾ ഒരു തവളയെ തന്റെ പ്രതിച്ഛായയാക്കി മാറ്റുകയും രാവണന്റെ ഭാര്യയാകാൻ ഈ പകരക്കാരനെ അയയ്ക്കുകയും ചെയ്യുന്നു.
മറ്റ് ദൈവങ്ങളും അവരുടെ സ്വന്തം ആവശ്യങ്ങൾ നിറവേറ്റുന്നതിനായി പ്രതിച്ഛായകളെ നിയമിക്കുന്നു. പുരാണങ്ങളിൽ, ശിവൻ അപമാനിക്കപ്പെട്ടപ്പോൾ സതി സ്വയം തീകൊളുത്തി ആത്മഹത്യ ചെയ്യുകയും പാർവതിയായി പുനർജനിക്കുകയും വീണ്ടും ശിവന്റെ പത്നിയാകുകയും ചെയ്യുന്നു. പിന്നീടുള്ള ഒരു സംസ്‌കൃത ഗ്രന്ഥത്തിൽ, സതി സ്വയം കത്തുന്ന ഒരു പ്രതിച്ഛായയെ സൃഷ്ടിക്കുന്നു, അതേസമയം യഥാർത്ഥ സതി പാർവതിയായി പുനർജനിക്കുന്നു. മഹാഭാരതത്തിൽ, സ്വാഹാ ദേവി സപ്തർഷികളുടെ  (ഏഴ് മഹാമുനിമാരുടെ ) ആറ് ഭാര്യമാരുടെ രൂപം ധരിക്കുന്നു, അവരുമായി അഗ്നി പ്രണയിക്കുകയും അവനുമായി സഹവാസം നടത്തുകയും ചെയ്യുന്നു. പിന്നീട്, സ്വാഹ അഗ്നിയെ വിവാഹം കഴിക്കുന്നു.
മറ്റ് സംസ്കാരങ്ങളും കഥാപാത്രങ്ങളെ വേദനയിൽ നിന്ന് രക്ഷിക്കാൻ പ്രതിച്ഛായകളെ നിയമിക്കുന്നു. ക്രിസ്ത്യൻ ജ്ഞാനവാദ പാരമ്പര്യങ്ങൾ സൂചിപ്പിക്കുന്നത്, യേശുവിനുപകരം ക്രൂശിക്കപ്പെട്ട മനുഷ്യനായ സൈറനിലെ സൈമൺ, മതവിരുദ്ധമായി കണക്കാക്കപ്പെടുന്ന ഒരു ആശയമാണ്. ക്രിസ്തുമതത്തിൽ നിന്ന് വ്യത്യസ്തമായി, ഹിന്ദു, ഗ്രീക്ക് കഥകളിൽ "ദിവ്യ ഇരട്ടകൾ" അംഗീകരിക്കപ്പെട്ടിരിക്കുന്നു. ട്രോജൻ യുദ്ധ ഇതിഹാസത്തിന്റെ ചില പുനരാഖ്യാനങ്ങളിൽ, ട്രോയിയിലെ ഒരു ഫാന്റം ഹെലനെ പാരീസ് തട്ടിക്കൊണ്ടുപോയി, അത് വലിയ യുദ്ധത്തിലേക്ക് നയിക്കുന്നു; രാവണൻ മായ സീതയെ തട്ടിക്കൊണ്ടുപോയ കഥയ്ക്ക് സമാന്തരമായ ഒരു കഥ.
റഫറൻസുകൾ
വർഗ്ഗം:രാമായണത്തിലെ കഥാപാത്രങ്ങൾ
ബകർവാൾ
ഗഡാരിയ-ബക്കർവാൾ അല്ലെങ്കിൽ ബക്രാവാല എന്നൊക്കെ അറിയപ്പെടുന്ന ബകർവാൾ വിഭാഗം ഹിമാലയത്തിലെ പീർപഞ്ചൽ മേഖലയിലുള്ള, കൂടുതലും സുന്നി മുസ്ലിങ്ങളിൽ പെട്ട നാടോടികളായ ആദിവാസികളാണ്. അവർ പാരമ്പര്യമായി ആട്ടിടയരും കാലിമേക്കുന്നവരുമാണ്. കാഷ്മീരിന്റെ മിക്കവാറും എല്ലാ പ്രദേശങ്ങളിലും, അഫ്ഘാനിസ്ഥാന്റെ നുസ്റിസ്ഥാനിലും ഇവരെ കാണാം.
ചരിത്രം
ഇന്ത്യയിലെ കാലിമേയ്ക്കുന്ന വിഭാഗങ്ങളുമായി ഗഡാരിയ-ബക്കർവാളുകൾ പൊതു പൈതൃകം അവകാശപ്പെടുന്നുണ്ട്.
18-ആം നൂറ്റണ്ടിന്റെ മദ്ധ്യകാലത്ത് ക്ഷാമവും ഹിന്ദു ഡോഗ്ര ഭരണത്തിന്റെ നയങ്ങളും കാരണം പഞ്ചാബ് താഴ്വരയിൽ നിന്ന് കുടിയേറിയവരാണ് മിക്കവാറും ബകർവാളുകൾ ഉൾപ്പെടെയുള്ള കാശ്മീരി മുസ്ലിങ്ങൾ. പരമ്പരാഗതമായി അവർ സുന്നി മുസ്ലീങ്ങളാണ്.
നിരുക്തി
ഇൻഡിക് ഭാഷയിൽ ഉള്ള ആട് എന്നർഥം വരുന്ന 'ബക്കര' എന്ന വാക്കും സംരക്ഷകൻ/മേൽനോട്ടക്കാരൻ എന്നൊക്കെ അർഥം വരുന്ന 'വാൾ ' എന്ന വാക്കും ചേർന്നാണ് ബകർവാൾ എന്ന വാക്ക് ഉണ്ടായത്. മലമുകളിൽ ആടുകളെയും കന്നുകാലികളെയും മേയ്ക്കുന്നയാളുകൾ എന്നാണ് ആശയം.
സമൂഹം
ഗോത്രപരമായി ബകർവാളുകളും ഗുജ്ജാറുകളും സമാനരാണ്. ഇവർതമ്മിൽ വിവാഹബന്ധത്തിൽ ഏർപ്പെടാറുണ്ട്. ഗുജ്ജാറുകളെ പോലെ തന്നെ ബകർവാളുകൾക്കും ഗോത്രങ്ങളുണ്ട്. ചിലപ്പോഴൊക്കെ ബകർവാൾ സമുദായത്തിൽ പെട്ടതല്ലെങ്കിലും നാടോടികളായ ഇടയരെ ബകർവാളുകൾ എന്ന് വിളിക്കാറുണ്ട്.
ദേര എന്നത് ബകർവാലകളുടെ സാമൂഹ്യ വ്യവസ്ഥയുടെ അടിസ്ഥാന യൂണിറ്റാണ്. കാലി മേയ്ക്കാനും സാർഥവാഹകസംഘത്തിലും അംഗബലം എണ്ണാൻ ദേരകളുടെ എണ്ണമാണ് ഉപയോഗിക്കുക.
ഒരു വ്യക്തി ഒരു സ്വതന്ത്ര ഗൃഹം സ്ഥാപിക്കുമ്പോൾ ആണ് പുതിയ ദേര നിലവിൽ വരുന്നത്. ഇത് സാധാരണയായി വിവാഹശേഷമാണ് സംഭവിക്കുക. ഇതുപോലെ ഓരോ പുത്രനും  വിവാഹം ചെയ്യുന്നതോടെ സ്വന്തം ദേര സ്ഥാപിക്കുന്നു. 5-6 അംഗങ്ങളാണ് ഓരോ ദേരയിലും ഉണ്ടാവുക. ലിംഗഭേദവും പ്രായവും അടിസ്ഥാനപ്പെടുത്തി അംഗങ്ങൾക്കിടയിൽ തൊഴിൽ വിഭജനം നിലവിലുണ്ട്.
സ്ത്രീകൾ പാചകം, അലക്ക്, വെള്ളം കൊണ്ട് വരൽ, കുട്ടികളെ വളർത്തൽ, കമ്പിളി നൂൽ നൂറ്റ് വസ്ത്രങ്ങളുണ്ടാക്കുക തുടങ്ങിയ ഗാർഹിക ജോലികൾ സ്ത്രീകളാണ് ചെയ്യാറ്. പുരുഷന്മാർ കാലികളെയോ ആട്ടിൻ കൂട്ടത്തേയോ മേയ്ക്കുക, ഉപകരണങ്ങൾ കേടുപാടുകൾ തീർക്കുക, പുല്ലും പച്ചമരുന്നുകളും കസ്തൂരി എന്നിവ ശേഖരിക്കുക, വന്യമൃഗങ്ങളെ വേട്ടയാടുക, നിലം ഉഴുക, വിളവെടുക്കുക തുടങ്ങിയ ജോലികൾ ചെയ്യുന്നു.
കുടുംബം ഇങ്ങനെ ഒരു പ്രാഥമിക സാമ്പത്തിക യൂണിറ്റ് ആയി മാറുന്നു. അണുകുടുംബമാണ് ഉല്പാദനത്തിന്റെയും ഉപഭോഗത്തിന്റെയും യൂണിറ്റ്. പൊതുവിൽ വലിയ കൂട്ടുകുടുംബത്തിന് തുച്ഛമായ വിഭവങ്ങൾ കൊണ്ട് നിലനിൽക്കാനാവില്ല. നിരന്തരം ചലിക്കുന്ന(transhumance) ഈ സമൂഹം വർഷത്തിൽ 110 മുതൽ 130 വരെ ദിവസങ്ങൾ സഞ്ചാരത്തിലായിരിക്കും.
സാമ്പത്തിക ശാസ്ത്രം
ആടുകളെയും ചെമ്മരിയാടുകളെയും വളർത്തുകയും വേനൽക്കാലത്തും തണുപ്പുകാലത്തും ദേശാടനം നടത്തുകയും ചെയ്യുന്ന(Transhumance) ബകർവാൾ സമൂഹം ഹിമാലയത്തിലെ ഉയർന്നതും താഴ്ന്നതുമായ ഭൂഭാഗങ്ങളിൽ മാറിമാറി സഞ്ചരിക്കുന്നു.
പരമ്പരാഗതമായി ആട്ടിടയരാണെങ്കിലും സർക്കാർ നിയന്ത്രണങ്ങളും, ഭൂഭാഗങ്ങളുടെ സ്വഭാവം മാറുന്നതും, ജനസംഖ്യാവർദ്ധനവും, കമ്പോളത്തിന്റെ വളർച്ചയും ഒക്കെ കാരണം ചില ബകർവാൾ  സമൂഹങ്ങൾ ഒരിടത്ത് തന്നെ താമസിച്ച് കന്നുകാലി പരിപാലനം നടത്താൻ ആരംഭിച്ചിട്ടുണ്ട്.
നിയമപരമായ പദവി
ജമ്മു-കാഷ്മീരിൽ പട്ടികവർഗമായി ബകർവാലകളെ 1991ൽ അംഗീകരിച്ചു. 2001 ലെ സ്ഥിതി പ്രകാരം ബകർവാലകൾ ഇന്ത്യാ ഗവണ്മെന്റിന്റെ ധനാത്മകമായ വിവേചനത്തിനായുള്ള പൊതു സംവരണ പരിപാടി(Indian government's general reservation program of positive discrimination) അനുസരിച്ച് പട്ടികവർഗത്തിൽ ഉൾപ്പെടുന്നു.
അഫ്ഗാനിസ്ഥാനിൽ നിലവിലുള്ള ഗോത്രവർഗക്കാരെന്ന നിലയിൽ ഇവരെക്കുറിച്ച് അഫ്ഗാൻ ദേശീയ ഗാനത്തിൽ പരാമർശമുണ്ട്.
അവലംബങ്ങൾ
വർഗ്ഗം:ഇന്ത്യയിലെ വംശീയ വിഭാഗങ്ങൾ വർഗ്ഗം:ജമ്മു-കശ്മീരിലെ ജനവിഭാഗങ്ങൾ
ദെൻപസാർ
ദെൻപസാർ ബാലിയുടെ തലസ്ഥാനമാണ്. ബാലി ദ്വീപിൽ സ്ഥിതിചെയ്യുന്ന ഈ പ്രദേശം, ലോകം മുഴുവൻ അറിയപ്പെടുന്ന പ്രധാന വിനോദസഞ്ചാരകേന്ദ്രമാണ്.
മീറ്റർ കൺവെൻഷൻ
ലഘുചിത്രം|350x350ബിന്ദു|മീറ്റർ കൺവെൻഷൻ അംഗരാഷ്ട്രങ്ങൾ{{Legend|#ff0000|Member states}}{{legend|#ff9e9e|Associate member states}} {{legend|#008000|Former member states}} {{legend|#00d000|Former assosiate member states}} അളവ്-തൂക്കങ്ങളുടെ ഏകകങ്ങൾക്ക് ഐക്യരൂപം നൽകുന്നതിനായി 1875-ൽ പാരീസിൽ വെച്ച് അംഗീകരിക്കപ്പെട്ട ഉടമ്പടിയാണ് മീറ്റർ കൺവെൻഷൻ അഥവാ മീറ്റർ ഉടമ്പടി. 17 രാഷ്ട്രങ്ങൾ ഒപ്പുവെച്ച ഈ ഉടമ്പടി പ്രകാരം തഥാവശ്യാർത്ഥം ഒരു അന്താരാഷ്ട്ര സമിതി രൂപപ്പെടുകയും 1960-ൽ ഒരു അന്താരാഷ്ട്ര ഏകകവ്യവസ്ഥയുടെ സ്ഥാപിക്കുന്നതിൽ കലാശിക്കുകയും ചെയ്തു.
അന്താരാഷ്ട്ര സമിതിയുടെ ലക്ഷ്യം-മാർഗം-പ്രവർത്തനരീതി എന്നിവ നിർണ്ണയിക്കുക, അംഗരാഷ്ട്രങ്ങളുടെ ധനസഹായം നിശ്ചയിക്കുക എന്നിവയായിരുന്നു ഉടമ്പടിയുടെ ഉള്ളടക്കം.
ദെൻപസാർ
പേരിന്റെ ഉൽഭവം
ബാലിനീസ് ഭാഷയിൽ ദെൻ എന്നാൽ വടക്ക് എന്നും പസാർ എന്നാൽ ബസാർ അല്ലെങ്കിൽ ചന്ത എന്നുമാണ് അർത്ഥം. ഇവിടെ ഉത്തര ഭാഗത്ത് കുംബസാരി ചന്ത സ്ഥിതിചെയ്യുന്നുണ്ട്. പഴയ കാലത്തെ വലിയ വാണിജ്യ കച്ചവടകേന്ദ്രത്തിനു ചുറ്റുപാടുമായി രൂപപ്പെട്ടതാകാം ഈ പ്രദേശം എന്നു കരുതുന്നു.
മീറ്റർ കൺവെൻഷൻ
അവലംബം
വർഗ്ഗം:അന്താരാഷ്ട്ര ഏകകവ്യവസ്ഥ വർഗ്ഗം:മെട്രിക് അളവുകൾ വർഗ്ഗം:അളവുശാസ്ത്രം വർഗ്ഗം:അളവുകൾ
ദെൻപസാർ
കോളനികാലം
ദെൻപസാർ ബദുങ് രാജവംശത്തിന്റെ തലസ്ഥാനമായിരുന്നു. 1906ൽ ഡച്ചുകാർ രാജകൊട്ടാരം ആക്രമിക്കുകയും കൊള്ളയടിക്കുകയും ചെയ്തു. അന്ന് ഡച്ചുകാർക്ക് കീഴടങ്ങാതെ ബാലി രാജാവും ആയിരക്കണക്കിനു ബാലിക്കാരും ആത്മഹത്യ ചെയ്തതിന്റെ സ്മാരകമായി ബാലി ചത്വരത്തിൽ ഒരു പ്രതിമ കാണാൻ കഴിയും.
സ്വാതന്ത്ര്യദിനങ്ങൾ
1958ൽ ദെൻപസാർ ബാലി പ്രവിശ്യയിലെ സർക്കരിന്റെ സ്ഥാനമായി. തുടർന്ന് ദെൻപസാർ വിനോദസഞ്ചാരകെന്ദ്രമായി ഭൗതികവും വാണിജ്യപരവും സാമൂഹ്യവും സാംസ്കാരികവുമായ വളർച്ച പ്രാപിച്ചു. വിദ്യാഭ്യാസം വ്യവസായം വിനോദസഞ്ചാരം എന്നിവയുടെ കേന്ദ്രമായി മാറുകയും ചെയ്തു.
ആദ്യം ഒന്നിച്ചുനിന്ന ദെൻപസാറും ബന്ദുങും 1992 ജനുവരി 15നു വേർതിരിഞ്ഞ് ദെൻപസാർ സ്വയംഭരണപ്രദേശമായി മാറി. 2009 നവംബർ 16നു ബന്ദുങിന്റെ തലസ്ഥാനം ദെൻപസാറിൽനിന്നും നീക്കി മങ്കുപുര ആക്കി മാറ്റി.
ഭൂമിശാസ്ത്രം
127.78 km² ആണ് ദെൻപസാറിന്റെ വിസ്തീർണ്ണം. ഇത് ബാലിയുടെ 2.18% വരും. നെൽക്കൃഷിയാണു കൂടുതൽ.
കാലാവസ്ഥ
വരണ്ട ഈർപ്പം നിറഞ്ഞ ഉഷ്ണകാലാവസ്ഥയാണ്.
ജനവിതരണം
2010ലെ കണക്കു പ്രകാരം 788,445 ആണു ജനസംഖ്യ. 2012ൽ 834,881 ആയി ഇതു മാറി. 68.4% ഹിന്ദുക്കൾ ഇവിടെയുണ്ട്. ഇസ്ലാം ആണ് വലിയ ന്യൂനപക്ഷം. ക്രിസ്തുമതക്കാരും ബുദ്ധമതക്കാരും കൺഫ്യൂഷ്യൻ മതക്കാരുമാണ് മറ്റുള്ളവർ.
ഭരണം
നഗരം 4 ജില്ലകളായും ജില്ലകളെ 43 ഉപജില്ലകളായും 209 ഗ്രാമങ്ങളായും തിരിച്ചിരിക്കുന്നു.
സംസ്കാരം
ഹിന്ദു ആചാരങ്ങൾ ഇന്നും വലിയ സ്വാധീനം ചെലുത്തുന്നു. ദെൻപസാർ പുരാതനമായ പല കാഴച്ചകളുടെയും കേന്ദ്രമാണ്.
മ്യൂസിയം
ബാലി മ്യൂസിയം ബാലിയുടെ കലയും സംസ്കാരവും കാണിച്ചുതരുന്നു.
അന്ന ഫിലോസൊഫോവ
ഒരു റഷ്യൻ മനുഷ്യസ്‌നേഹിയും ഫെമിനിസ്റ്റുമായിരുന്നു അന്ന പാവ്‌ലോവ്ന ഫിലോസൊഫോവ (റഷ്യൻ: Анна Павловна Философова; നീ ഡയാഗിലേവ; ഓഗസ്റ്റ് 5, 1837 - മാർച്ച് 17, 1912 ). ഒരു പ്രധാന ചാരിറ്റി സംഘാടകയായിരുന്നു അവർ. മരിയ ട്രൂബ്നികോവ (1835–1897), നഡെഷ്ദ സ്റ്റാസോവ (1835–1895) എന്നിവരോടൊപ്പം, ആദ്യത്തെ സംഘടിത റഷ്യൻ വനിതാ പ്രസ്ഥാനത്തിന്റെ സ്ഥാപകരും നേതാക്കളും ആയിരുന്നു.
ആദ്യകാലജീവിതം
സെന്റ് പീറ്റേഴ്‌സ്ബർഗിലെ ഒരു സമ്പന്ന കുലീന കുടുംബത്തിലാണ് ഫിലോസഫോവ ജനിച്ചത്. 1850 ൽ വിരമിക്കുകയും ഒരു ഡിസ്റ്റിലറി ബിസിനസ്സ് ആരംഭിക്കുകയും ചെയ്ത ധനമന്ത്രാലയത്തിലെ ഉദ്യോഗസ്ഥനായിരുന്നു അവരുടെ പിതാവ് പവൽ ദിയാഗിലേവ്. 1855-ൽ അദ്ദേഹം മതഭ്രാന്തനായിത്തീർന്നു. കുടുംബ ബിസിനസിന്റെ ഉത്തരവാദിത്തം അന്നയുടെ അമ്മയ്ക്ക് കൈമാറി. ഒൻപത് മക്കളിൽ ഇളയതായിരുന്നു അന്ന. അക്കാലത്തെ കുലീന കുടുംബങ്ങളുടെ ആചാരം പിന്തുടർന്ന് അവർ വീട്ടിൽ നിന്ന് വിദ്യാഭ്യാസം നേടി. 1855-ൽ അവർ യുദ്ധ-പ്രതിരോധ മന്ത്രാലയത്തിലെ ശക്തനായ ഉദ്യോഗസ്ഥനായ വ്‌ളാഡിമിർ ദിമിത്രിവിച്ച് ഫിലോസഫോവിനെ വിവാഹം കഴിച്ചു. എഴുത്തുകാരനായ ദിമിത്രി ഫിലോസഫോവ് ഉൾപ്പെടെ ആറ് മക്കളാണ് അന്നയ്ക്ക്.
അന്നയുടെ ഭർത്താവ് ഒരു സെർഫ് ഉടമസ്ഥതയിലുള്ള കുടുംബത്തിൽ നിന്നാണ് വന്നത്. അവരുടെ വിവാഹത്തിന് ശേഷം അവർ ബെഷാനിറ്റ്സിയിലെ ഫിലോസോഫോവ് എസ്റ്റേറ്റിൽ പതിവായി സന്ദർശനങ്ങൾ നടത്തിയിരുന്നു. ഫിലോസോഫോവിന്റെ പിതാവ് ഒരു സ്വേച്ഛാധിപത്യ വ്യക്തിയായിട്ടാണ് അറിയപ്പെട്ടിരുന്നത്, എസ്റ്റേറ്റിലെ ജീവിതശൈലി അന്നയെ ശക്തമായി സ്വാധീനിച്ചു. ഇവിടെ വെച്ചാണ് അവർ ആദ്യമായി സാമൂഹിക പ്രശ്‌നങ്ങളെ കുറിച്ചും പ്രത്യേകിച്ച് പാവപ്പെട്ട കർഷകരുടെയും സെർഫുകളുടെയും ദുരവസ്ഥയെക്കുറിച്ച് ചിന്തിക്കാൻ തുടങ്ങിയത്. അവരുടെ ആദ്യത്തെ ജീവകാരുണ്യ പ്രവർത്തനങ്ങൾ പാവപ്പെട്ടവർക്ക് ഭക്ഷണവും മരുന്നും നൽകുന്നതായിരുന്നു. ഏതാണ്ട് ഈ സമയത്താണ് അവർ സാമൂഹിക മാറ്റത്തിൽ താൽപ്പര്യമുള്ള മരിയ ട്രൂബ്നിക്കോവയെ കണ്ടുമുട്ടുന്നത്. അവർ അന്നയ്ക്ക് സ്ത്രീകളുടെ പ്രശ്നങ്ങളെക്കുറിച്ചുള്ള പുസ്തകങ്ങൾ നൽകുകയും അവളുമായി ചർച്ച ചെയ്യുകയും ചെയ്തു. മരിയയെക്കുറിച്ച് അന്ന പറഞ്ഞു, അവർ "ഒരു മാലാഖയും സൗമ്യതയും ക്ഷമയും ആയിരുന്നു. അവർ എന്നെ വളർത്തി. എന്നോടൊപ്പം വായിച്ചു. എനിക്ക് ഒന്നും അറിയാത്തതിനാൽ ഇത് ബുദ്ധിമുട്ടായിരുന്നു."